MSone - Malayalam Subtitles for Everyone (www.malayalamsubtitles.com)
പരിഭാഷ : ശ്രീധർ Translation : Sree Dhar
ഓർത്തിരിക്കാൻ ഒരു നിമിഷം [A Moment to Remember]
ഹേയ്...
ഒരു ലൈറ്റർ കിട്ടുവോ?
അതല്ല, ലൈറ്റർ ഉണ്ടോന്ന്?
ഒരോർമ നഷ്ടമായാൽ...
ആത്മാവും നഷ്ടമായി, എന്നാണ് ചൊല്ല്.
ആ, ഓർമ!
ഒരോർമ നഷ്ടമായാൽ, ആത്മാവും നഷ്ടമായി.
എന്തൊരു കഥയാ അല്ലെ?
ഡൂഡ്, ഓർമയെക്കുറിച്ച് ഒരു കഥ ഞാമ്പറഞ്ഞുതരാ.
നിങ്ങ ഇങ്ങോട്ട് നടന്നുവരുമ്പ
പോകവലിക്കണത് ഞാൻ കണ്ട്.
അതിന്റെ പേരാണ് ഓർമ.
ഞാൻ എന്തിനാണ് ഇവിടെ കാത്തിരിക്കണതെന്ന് അറിയാവാ?
ലൈറ്ററിനല്ല കേട്ടാ.
ലൈറ്റിനാ, ദിവ്യവെളിച്ചതിന്.
ലൈറ്റർ പങ്കിടുന്നതും ലൈറ്റ് പങ്കിടുന്നതും ഒന്നാ.
അതോണ്ട്...
എന്റെ ചേച്ചി ...
ലൈറ്റർ ഉണ്ടാ?
ഞാനിതെപ്പ വലിക്കാനാണെന്റെ പൊന്നോ?
ട്രെയിൻ പ്ലാറ്റഫോമിലേക്ക് കയറുകയാണ്.
എല്ലാവരും മഞ്ഞ വരയ്ക്ക് പിന്നിലേക്ക് മാറി നിൽക്കുക.
70 സെന്റ്റ്.
ഒരു ഡോളർ തന്നിട്ടുണ്ട്.
കോപ്പ്, ഈ സാധനം പിന്നേം കേടായി.
ദേ ബാക്കി.
പെട്ടെന്നാവട്ടെ.
പെട്ടെന്ന്!
ഭയങ്കര ധൃതിയായിരുന്നല്ലേ.
അപ്പൊ അവനേം ഒഴിവാക്കിയോ?
ഞാൻ അപ്പോഴേ പറഞ്ഞില്ലേ?
എനിക്കറിയാമായിരുന്നു!
നീ വല്ലതും കഴിച്ചോ? വിശപ്പുണ്ടോ?
പപ്പ ഇന്ന് നിന്നെ കൊല്ലും !
അതാണോ അവൾ?
കണ്ടിട്ട് പൊട്ടിയെ പോലെയൊന്നും ഇല്ലല്ലോ.
ആ കണ്ണ് കണ്ടോ.
ശരിക്കും ചുള്ളത്തി തന്നെ.
- ഡെസ്ക് ഇഷ്ടമായോ? - അതെ
ഞങ്ങളുടെ ടീമിലേക്ക് സ്വാഗതം. പുതിയ നിലയിൽ പുതിയ തുടക്കം, അല്ലെ?
നിങ്ങളെ പോലെ ഇത്രയും ശാലീനമായ, ലോലയായ ഒരു പെൺകുട്ടിക്ക് ...
ആണുങ്ങളുടെ ഡ്രസ്സ് സെക്ഷനിൽ ജോലി ചെയ്യാൻ പറ്റുമോ?
നിങ്ങൾ സഹായിക്കണം. ഞാൻ പഠിച്ചോളാം.
ഉറപ്പല്ലേ.
നിന്നെ കണ്ടാലേ അറിയാം, ഈ പണിക്ക് പറ്റിയതാണെന്ന്.
ഞാൻ അന്ന ജുങ്
പരിചയപ്പെട്ടതിൽ സന്തോഷം, ഞാൻ കിം സു-ജിൻ.
ഞാൻ ഒരുപാട് കേട്ടിട്ടുണ്ട്.
യോൻ-സുക് പറഞ്ഞ്, നിന്റെ പഴയ ബോയ്‌ ഫ്രണ്ടിന്റെ ഭാര്യ.
ഞങ്ങൾ ഒരുമിച്ച് കോളേജിൽ പഠിച്ചതാ.
ആ അതിനിപ്പോ അവൾ അവന്റെ ഭാര്യയല്ല.
ഇവിടെ?
നീളം കുറക്കണം.
ഇവിടെയോ?
ഉറപ്പാണോ?
എനിക്ക് മനസ്സിലാവുന്നില്ല.
മുടിവെട്ടിയതുകൊണ്ട് പഴയ കാര്യങ്ങൾ മറക്കാനൊന്നും പറ്റില്ല.
നിൽക്ക്!
ഇവിടം വരെ ഇരിക്കട്ടെ.
ഇതൊന്നും ആലോചിച്ച് ബേജാറാവണ്ട.
സമയം എല്ലാ മുറിവും ഉണക്കും.
എന്റെ മോളൂട്ടീടെ കൂടെ ഇങ്ങനെ പുറത്തിറങ്ങിയപ്പോ എന്ത് സന്തോഷമാ.
എന്നോട് വെറുപ്പ് തോന്നുന്നില്ലേ?
ഞാൻ കുടുംബത്തിന് മൊത്തം ചീത്തപ്പേര് ഉണ്ടാക്കിയില്ലേ.
ഞാൻ കാരണം എത്ര പ്രാവശ്യം പോലീസ് സ്റ്റേഷൻ കയറി ഇറങ്ങേണ്ടി വന്നു...
ആര് ഞാനോ?
എളുപ്പം മറക്കാൻ പറ്റുക എന്നത് ഒരു വലിയ അനുഗ്രഹമാണ്.
പഴയ തെറ്റുകളൊക്കെ മറന്നുകള.
പുതിയ തുടക്കം ആവട്ടെ.
അധികം സമയം എടുക്കില്ല. വരുന്നോ എന്റെ കൂടെ?
പപ്പ പോയിട്ട് വാ.
എന്തോരം പൊടിയാ!
ചുറ്റും തലോടിയുറക്കുന്ന ഇളംകാറ്റടിക്കുന്ന ഈ നേരത്ത് ...
നിങ്ങളെ ഉണർത്താനായി ഇതാ ഒരു ഗാനം.
നാളെ വീണ്ടും കാണാം. ഇത് ഇന്നത്തെ അവസാനത്തെ ഗാനം.
ലാ പലോമ.
എന്താ നിന്റെ പ്രശ്നം?
ഇതിപ്പോ തീർത്തില്ലെങ്കിൽ എന്ത് ചെയ്യാനാ ഉദ്ദേശം?
ഞാനിതെന്താ ചുമരിനോടാണോ സംസാരിക്കുന്നത്?
വെറുതെ കണകുണാന്ന് പറഞ്ഞ് എന്റെ സമയം വേസ്റ്റ് ആക്കല്ലേ!
- പന്ന നായിന്റെ ... - എന്താ ഇവിടെ പ്രെശ്നം?
സാർ!
സിമന്റ് ലോറികളെല്ലാം എത്തി.
പക്ഷെ ഈ തെണ്ടി അവരെ പണിയെടുക്കാൻ വിടുന്നില്ല.
അതൊക്കെ തിരിച്ചയച്ചാ നഷ്ടം എത്രയെന്ന് അറിയാവോ?
എന്നാ ഒഴി, തന്റെ കോപ്പിലെ കൂതറ സിമന്റ്! എനിക്കെന്താ.
പിന്നെ കരഞ്ഞോണ്ട് വരരുത്. കോപ്പ്!
എന്ത്... ഇവൻ ആരാന്നാ ഇവന്റെ വിചാരം?
നിക്ക്... നീയല്ലേ ഇവിടത്തെ മേസ്തിരി?
നിന്റെ പേരെന്താ?
ഇതും ചേർത്ത് 30 മത്തെ പ്രാവശ്യമാ ഈ ചോദ്യം ചോദിക്കണത്! പേര് ചോയ് ചുൽ-സൂ.
ക്ഷമിക്ക് ചോയ്.
എന്താ ഇവിടെ പ്രശ്നം?
പ്രശ്നമോ?
ഇതിന് വാർപ്പ് താങ്ങാനുള്ള ശക്തിയില്ല.
- കോപ്പ്! - കഴിഞ്ഞാഴ്ച അത്രക്ക് മഴ പെയ്തതാ.
സ്കെഫൊൾഡ് ഇനിയും കെട്ടി തീർന്നിട്ടില്ല.
ആളുകൾ താമസം തുടങ്ങിയ ശേഷം ഇതെല്ലാം കൂടെ ഇടിഞ്ഞുപൊളിഞ്ഞ് വീണാലോ?
വീഴാനോ? കരിനാക്കെടുത്ത് വളക്കല്ലെടാ ചെക്കാ!
ശരി ചോയ്. ഞാൻ ഒന്ന് നോക്കട്ടെ.
അതെന്തായാലും നാളെ കാലത്തേക്ക് തീരില്ല.
നിന്റെ ജോലി പോണ്ടെങ്കിൽ മര്യാദക്ക് മറ്റന്നാൾ തീർത്തോ.
നിനക്കെന്തറിയാനാ.
വന്നിരിക്കുന്നു ഒരു കോപ്പിലെ ആശാരി!
അതേയ്, ഞാൻ എന്റെ അനുഭവം വെച്ച് പറഞ്ഞതാ.
ഇന്ന് കോൺക്രീറ്റ് ഇട്ടാ ഇത് ഉറപ്പായും പൊളിഞ്ഞുവീഴും.
ബ്രേക്കിംഗ് ന്യൂസ് ആവണോ വെറുതെ?
എന്തൊരു ദേഷ്യമാ!
ആർക്ക്?
നമുക്ക് പോയി കഴിക്കാം.
ഈ പണികളൊക്കെ തീർന്നിട്ടുണ്ടാകുമെന്നാ വിചാരിച്ചേ.
പണികിട്ടി!
എന്നെ അവന്മാർ പിരിച്ചുവിടും.
ഒരു ഫ്രണ്ടിനെ ഏൽപ്പിച്ചതാ ഈ പ്രൊജക്റ്റ്, അവൻ കാശും കൊണ്ട് മുങ്ങി.
കോപ്പ്, ഞാനാണെങ്കിൽ കാശ് മുഴുവനും കൊടുക്കേം ചെയ്തു.
ഈശോയെ.
ഞാൻ ഒന്ന് നോക്കട്ടെ.
ഒരു വഴിയുണ്ട്.
ശരിക്കും?
എങ്ങനെ?
എനിക്ക് കുറച്ച് പിടിപാടുണ്ട്.
പപ്പ, ഉറപ്പല്ലേ?
പിന്നല്ലാതെ! എനിക്കിട്ടല്ലേ സ്ഥിരം നീ പണി തരുന്നത്?
പണിതരുന്നതല്ല! പപ്പ എന്റെ ക്രിസ്റ്മസാ!
എന്തോന്ന്?
സാന്താ ക്ലോസ് എന്നാ ഉദ്ദേശിച്ചത്!
മതി മതി. ഞാൻ ഒരാളെ അങ്ങോട്ട് അയക്കാം.
അവന്മാർ അവനെ ഡീൽ ചെയ്തോട്ടെ.
ഓക്കേ?
അവൻ.. ആളൽപ്പം മൊരടനാ.
അവനോട് കളിക്കാൻ നിക്കണ്ട.
വന്നതിൽ ഒരുപാട് സന്തോഷം!
നമുക്ക് എന്റെ ഓഫീസിൽ ഇരുന്ന് ഒരു കാപ്പി കുടിക്കാം.
പണി എവിടെയാ?
അവിടെ.
ഇതിന്റെ പ്ലാൻ എവിടെ ?
പ്ലാനൊന്നുമില്ല. അതൊക്കെ കൊണ്ട് അവൻ മുങ്ങി.
ഈ വാൾപേപ്പർ ഒക്കെ എന്താ കീറികിടക്കുന്നത്?
ഹേ! വേണ്ട... എന്താ കാണിക്കുന്നേ! നിക്ക്!
അത് വിട്ടേക്ക്! അതിനൊന്നും സമയമില്ല.
ഒരു വൃത്തിയില്ലാതെ എന്തൊക്കെയോ ചെയ്തുവെച്ചിരിക്കുന്നു. ഈ ചുവർ മുഴുവൻ പൊളിക്കണം.
വീട്ടിലേക്ക് നടന്ന് പോകുവാണോ?
അതെ... അല്ല!
ഞാൻ ബസ് പിടിക്കാൻ... അല്ല, ടാക്സി ... ടാക്സി പിടിച്ച് പോകും.
ഒന്നും പറ്റിയില്ലല്ലോ?
ഇല്ല.
എന്തിനാ ഇത്രേം പേന, ഫുട്ട്-പാത്തിലിട്ട് വിക്കുന്നുണ്ടോ?
ഇതൊക്കെ ഇവിടെ ഉണ്ടായിരുന്നോ? ഞാൻ സ്ഥിരം പേന എവിടെങ്കിലും കൊണ്ടുകളയും.
ആ വാതിൽ നേരെയാക്കാൻ ഒരുപാട് കാശാക്കില്ലേ?
ഇതുവഴി കേറ്.
നിക്ക്! നിക്ക്!
ഇവിടെ പിടിച്ചിരുന്നോ.
ശരി.
എല്ലാം ഓക്കേ അല്ലെ?
ഈ ബേസ്ബോൾ ബാറ്റ് എന്തിനാ ?
ആളുകളെ തല്ലാനാ?
കൊട്ടേഷൻ പരിപാടിയൊക്കെ ഉണ്ടോ?
എന്നോട് ക്ഷമിക്ക്.
എന്തിന്?
അന്ന് കോക്ക് തട്ടിയെടുത്ത് കുടിച്ചതിന്.
ഞാൻ... എനിക്ക് ഭയങ്കര... ഉം, ഭയങ്കര...
മറവിയാ!
എന്നാലും എന്നെ എങ്ങനെ ഓർത്ത് വെച്ചു?
ഇവിടെയല്ലേ തിരിയേണ്ടത്?
നിനക്ക് പുതിയ ബോയ്‌ഫ്രണ്ടിനെ കിട്ടിയോ?
അങ്ങനെ ഒറ്റക്ക് ഏതെങ്കിലും ചുള്ളനെ വളക്കാമെന്ന് വിചാരിക്കണ്ട.
ചുള്ളനോ?
ഈ പെണ്ണുങ്ങൾക്ക് എപ്പോ നോക്കിയാലും ഇതേ ഉള്ളൂ ...
ആരെയാ അന്വേഷിക്കുന്നത്?
അത്, എവിടെ ആ...
ആ പൊക്കമുള്ള പൊടിമീശക്കാരൻ അല്ലെ?
അവന് സൈറ്റിൽ പണിയുള്ളത് കൊണ്ട് വരാൻ പറ്റിയില്ല.
ഇപ്പൊ ഇവരാണ് പണി ഏറ്റെടുത്തിരിക്കുന്നത്.
ഒരുപാട് നന്ദിയുണ്ട് സു-ജിൻ.
നിന്റെ അച്ഛന് ഗോൾഫ് കളിക്കുന്ന ശീലമില്ലേ?
ഞാൻ വിളിക്കാം.
- എന്താ പരിപാടി? - ഈശോയെ!
എവിടെ ചുള്ളമാര്? ഇവിടെ ചുള്ളമാരുമില്ല കുള്ളന്മാരുമില്ല.
എനിക്ക് മുള്ളണം!
- ദേ ഇവൾക്ക് മുള്ളണം! - മിണ്ടാതിരി!
ഞാൻ പറയുന്നത് കേക്ക്, ഓക്കേ? വാ.
മിസ്റ്റർ പാർക്ക് ഒരു ചെറ്റയാ.
സമയത്തിന് കാശ് തരില്ല.
വല്ലതും നടക്കണമെങ്കിൽ ആ തെണ്ടിയുടെ കാലു പിടിക്കണം.
ഈ മാസം സമയത്തിന് തരും.
എനിക്ക് സ്റ്റൈലിലൊന്നും വിശ്വാസമില്ല.
എന്ത് പണിയായിരിക്കും അവർക്ക്?
ഓ, അങ്ങോട്ടാണോ നമ്മൾ പോകുന്നത്?
നീ കാശ് വല്ലതും ചേർത്തുവെച്ചിട്ടുണ്ടോടാ?
ചെലവൊക്കെ കുറച്ച് കാശ് ചേർത്ത് വെക്കാൻ നോക്ക്.
നിങ്ങളെയൊക്കെ കെട്ടിച്ച് വിടേണ്ട സമയമായി...
നിനക്ക് ഇവന്മാരെ അറിയാമോ?
ബിസിനസ് ഒക്കെ എങ്ങനെ പോകുന്നു?
എന്ത്?
പേന വിൽപ്പന.
ഞങ്ങൾ ഇങ്ങനെ ഈ വഴി നടന്നപ്പോ....
ഒരു അപ്പോയ്ന്റ്മെന്റ് ഉണ്ടായിരുന്നു... അപ്പോഴാ നിന്നെ കണ്ടത്.
ഇരിക്കൂ ലേഡീസ്.
ഇവിടെ കുറച്ചു ചോപ്‌സ്റ്റിക്കുകളും ഗ്ലാസുകളും പോരട്ടെ!
ചെയർ എടുക്ക്!
അവന്റെ മോന്ത കണ്ട് മതിയായില്ലെടി നിനക്ക്?
കിം സു-ജിൻ!
എനിക്ക് വയ്യ! ദേ നോക്ക്, രോമാഞ്ചം രോമാഞ്ചം!
എന്ന പിന്നെ നിനക്ക് അവനെ കെട്ടിക്കൂടെ?
അവൻ ഒരുപാട് കാശ് ചേർത്ത് വെച്ചിട്ടുണ്ട്.
അത് കുടിച്ചാൽ ഞാൻ നിന്നെ പ്രേമിക്കാം.
ഇല്ലെങ്കിലോ?
ഇല്ലെങ്കി അപരിചിതരായി ഇരിക്കും. മരണം വരെ.
ഞാനോ? ഞാൻ ഇതുവരെ ട്രൈ ചെയ്തിട്ടില്ല.
കാൽ വിടർത്തി വെക്ക്.
അൽപ്പം കുനിഞ്ഞ്.
ഇങ്ങനെ വീശണം.
എന്റെ പൊന്നോ...
ബാറ്റ് എടുക്ക്!
ഈശോയെ!
എന്തൊരു ഭാരമാ.
ദേ ബോൾ വരുന്നു!
ബോളിൽ ശ്രദ്ധിക്ക്.
ആ അത് പോയി!
ഇത് എന്തിന്റെ സ്‌മെല്ലാ ?
എനിക്കറിഞ്ഞൂടാ.
ഈ മണം അടിക്കുമ്പോ എന്തൊക്കെയോ ഓർമ്മവരും.
പണ്ടത്തേകാലം ഓർമ്മവരും.
പപ്പയാണോ? അതോ അമ്മാവനോ?
ഈ മണം അടിക്കുമ്പോ ഞാൻ ഇങ്ങനെ ...
ഏതോ ഒരു സ്വപ്നലോകത്തേക്ക് വഴുതി വഴുതി ...
- ഓയ് - ...അങ്ങനെ എന്തൊക്കെയോ തോന്നും...
അത് ബാർബർഷോപ്പിൽ നിന്ന് കിട്ടിയതാ.
ഇതെന്താ?
എന്ത്?
ഇതോ?
ഒന്നൂല്യ!
പഠിക്കുവാ? പരീക്ഷ വല്ലതും എഴുതുന്നുണ്ടോ?
ഓയ്!
അത് എങ്ങാനും തുറന്നാ നിന്നെ ഇവിടുന്ന് ഓടിച്ചുവിടും ഞാൻ.
ഇതാരാ? മുത്തച്ഛനാ?
വലിയ ടെംപ്ലം ലിഗ്നാരിയസ് ആയിരുന്നു ...
എന്നുവെച്ചാ?
അമ്പലങ്ങൾ ഉണ്ടാക്കുന്നയാൾ. എന്നെ പഠിപ്പിച്ചത് മൂപ്പരാ.
ആൽബം വല്ലതും ഉണ്ടോ? കുട്ടിക്കാലത്തെ ചിത്രങ്ങൾ?
നിന്റെ കൗതുകത്തിന് ഒരു പരിധിയും ഇല്ലേ?
നിന്റെ കുട്ടികാലത്തെ ചിത്രങ്ങൾ കാണണം.
എന്റ ഒന്നുമില്ല.
ഞാൻ ജനിച്ചപ്പോഴേ മുതിർന്നയാളായിട്ടാ.
ഈ കളി അറിയാമോ?
ആർക്കും കുത്താം.
ഏതു കൊച്ചുകുഞ്ഞിനും ജയിക്കാം.
ചേച്ചിമാരെ ചേട്ടന്മാരെ കടന്നുവരൂ.
ഒന്നുവെച്ചാൽ രണ്ട്‌, രണ്ടുവെച്ചാൽ നാല്.
ഭാഗ്യദേവത തട്ടിക്കളയല്ലേ ...
ഭാഗ്യം നിങ്ങളുടെ കൈയ്യിൽ തന്നെ.
ഇതിൽ ആസ് ഏതാ!
വീണ്ടും നോക്കാം. ആർക്കും വെക്കാം എത്ര വേണേലും വെക്കാം.
ഏത് കൊച്ചുകുഞ്ഞിനും ജയിക്കാം.
ചേച്ചിമാരെ ചേട്ടന്മാരെ കടന്നുവരൂ.
ഒന്നുവെച്ചാൽ രണ്ട്‌, രണ്ടുവെച്ചാൽ നാല്.
ഭാഗ്യദേവത തട്ടിക്കളയല്ലേ ...
ഭാഗ്യം നിങ്ങളുടെ കൈയ്യിൽ തന്നെ.
കുറേയായല്ലോ കണ്ടിട്ട്?
ലൈഫ് ഒക്കെ നന്നായി പോകുന്നോ?
ഇഴകൾക്കിടയിലെ ഗാപ് ഓക്കേ ആണ്.
ഇത് ഇറക്കുമതി ചെയ്യുന്ന തുണികളേക്കാൾ സോഫ്റ്റ് ആയിട്ടുണ്ട്.
പക്ഷെ ആ അന്ന ജുങ് എന്ത് പറയുമെന്ന് അറിയില്ല.
ഇപ്പോഴും എന്തെങ്കിലും കുറ്റം കണ്ടുപിടിക്കും.
വല്ലാത്ത സ്വഭാവമാ.
സാരമില്ല.
ഉറുമ്പിന് തിരക്കിനിടയിൽ സങ്കടപ്പെടാൻ എവിടെ സമയം.
അത് ആര് പറഞ്ഞതാ? അത്...
യങ്-മിനിന്റെ ഡയലോഗ് അല്ലെ.
അവൻ ഇപ്പൊ എന്ത് പറയുന്നു?
കുറെ കാലമായി കണ്ടിട്ട്.
സാരമില്ല.
എല്ലാവര്ക്കും സംഭവിക്കുന്നതല്ലേ.
നമ്മൾ പ്രേമിച്ചു എന്ന തെറ്റല്ലേ ചെയ്തുള്ളു.
...എന്നൊക്കെ ഉത്തരവാദിത്തം ഇല്ലാത്തവർ പറയും.
പ്രേമത്തിൽ നിന്ന് എന്നെ തടുക്കാൻ ആർക്കും ആവില്ല എന്നൊക്കെ?
പ്രേമം, മണ്ണാങ്കട്ട.
ആരോ എറിഞ്ഞ കല്ല് കൊണ്ട തവളയുടെ കഥ അറിയാമോ?
എന്ത് തവള?
അയാൾക്ക് ഒരു കുഞ്ഞുണ്ടായിരുന്നെന്നല്ലേ പറഞ്ഞത്?
അതേയ്, കൊല്ലുന്നതും പിടിച്ചുപറിക്കുന്നതും മാത്രമല്ല പാപം, മനസ്സിലായോ ?
ആ കുഞ്ഞിനോട് ചെയ്തതും പാപം തന്നെ.
അതിനുണ്ടായ വേദനക്ക് ആര് സമാധാനം പറയും?
ഞാനും തവള തന്നെയാ!
എന്ത് കോപ്പാ.
വാ, നമുക്ക് വല്ലതും കഴിക്കാം.
നീ പറഞ്ഞത് ശരിയാ.
എനിക്കും അറിയാം.
എല്ലാം എന്റെ തെറ്റാ.
അതുകൊണ്ടാ എനിക്ക് ഇത്ര സങ്കടം.
എല്ലാവരെയും വിഷമിപ്പിച്ചത് ഓർക്കുമ്പോ സങ്കടമുണ്ട്.
- പക്ഷെ... - വിട്ടുകള.
കേട്ടോ?
പേക്രോം, പേക്രോം.
പേക്രോം.
ഇങ്ങനെ കഷ്ടപെടാതെ നിനക്കൊരെണ്ണം വാങ്ങിക്കൂടെ? കാശ് ഞങ്ങൾ തരാം.
ഇതല്ലേ രസം.
ഞങ്ങടെ ബന്ധം ഒന്ന് സ്ട്രോങ്ങ് ആവുകേം ചെയ്യും.
എത്രയോ ചുള്ളന്മാരുണ്ട്, ഒരു ആശാരിയെ നിനക്ക് കിട്ടിയുള്ളോ?
നന്ദിയില്ലേ?
കാത്തിരിക്കണ്ട.
ഒഴിഞ്ഞ ക്യാൻവാസ് ആണ് ശരിയായ കലാകാരന്റെ പേടിസ്വപ്നം.
ഓൾ ദി ബെസ്റ്.
നിനക്കെന്താ ഇവിടെ കാര്യം?
കാത്തിരിക്കണ്ടെന്ന് പറഞ്ഞതല്ലേ.
നിനക്ക് ബോയ്‌ഫ്രണ്ട്‌ വല്ലതും ഉണ്ടോ?
ഇല്ലല്ലോ!
യൂൺ-ആ പറഞ്ഞല്ലേ?
ഇല്ലില്ല. അവൾ എന്നോടൊന്നും പറഞ്ഞില്ല.
കേട്ടുപണിക്കാരനോ മറ്റോ ആണല്ലേ?
ഏയ്, ഞാൻ എന്തിനാ അങ്ങനെ ...
അവന് എന്താ ജോലി?
ആർകിടെക്ട് ആണ്.
ശരിക്കും?
നമുക്ക് ഒന്ന് മീറ്റ് ചെയ്യാം.
നടക്കില്ല.
നടക്കില്ലേ?
അല്ല, ഞാൻ ഉദ്ദേശിച്ചത് ...
നടക്കില്ലേ?
അത് ഞാൻ... പപ്പ!
അവനെ വീട്ടിലേക്ക് ക്ഷണിക്ക്
കാര്യങ്ങളൊക്കെ ഞാൻ നോക്കിക്കോളാം.
ഓക്കേ?
നടക്കില്ല.
അതെന്താ?
പറ്റില്ല!
എന്താ?
എന്തുകൊണ്ട് പറ്റില്ല?
നോക്ക്.
ഞാൻ പ്രേമിക്കുന്നത് നിന്നെയാണ്. അതിന് നിന്റെ അച്ഛനും അമ്മയ്ക്കും എന്താ കാര്യം?
അവരെ മീറ്റ് ചെയ്യേണ്ടേ ...
നമ്മൾക്ക് കല്യാണം കഴിക്കണമെങ്കിൽ.
അതെന്താ പറ്റില്ലാന്ന് പറഞ്ഞേ? നിനക്ക് എന്നോട് സ്നേഹമില്ല?
നിനക്ക് എന്നോട് സ്നേഹമില്ലേ?
അതൊക്കെ മാഞ്ഞ് പോകും.
ഐ ലവ് യു ന്ന് പറയാൻ ഇത്ര ബുദ്ധിമുട്ടാ?
എന്ത് ശല്യമാ ഇത്!
ആലോചിച്ച് നോക്ക്?
നീ രാജകുമാരിയാ, ഞാൻ ഒരു പിച്ചക്കാരനും!
ഞാനില്ലാതെ നിനക്ക് ജീവിക്കാൻ പറ്റുവോ?
ഒരുമിച്ച് ജീവിച്ചത് കൊണ്ട്... ഒരുമിച്ച് മരിക്കാനും പറ്റുവോ?
ഈ ലോകത്തേക്ക് നമ്മൾ വരുന്നതും ഇവിടുന്ന് പോകുന്നതും ഒറ്റക്കാ. ജീവിതം അങ്ങനാ.
തൊട്ടാവാടിപെണ്ണ്...
എന്താ നിന്റെ അച്ഛൻ ചത്തോ? അതോ രാജ്യത്തുന്നുതന്നെ പുറത്താക്കിയോ?
നോക്ക്.
നിനക്കെന്താ എന്നോട് ഇത്രക്ക് ഇഷ്ടം?
ആ സ്റ്റോർ ഓർമ്മയുണ്ടോ?
ഇല്ല, ഓർമയില്ല.
ഓടിക്കോ.
അയ്യോ പേടിച്ചുപോയി!
ഒരു പെണ്ണിനെ ഇങ്ങനെ വിഷമിപ്പിക്കരുത് ട്ടോ?
സ്നേഹിക്കുന്ന ആളെ കല്യാണം കഴിക്കാനും ഒരു കുടുംബം ഉണ്ടാക്കാനും
ആഗ്രഹിക്കുന്നതിൽ എന്താ തെറ്റ്?
നല്ല ടേസ്റ്റ്.
എന്നാ പിന്നെ ഇത് വെച്ച് അടിക്ക്? എൻജോയ്.
എനിക്ക് അങ്ങനെ കമ്മിറ്റ് ചെയ്യാൻ പറ്റില്ല.
അല്ല, സത്യത്തിൽ കമ്മിറ്റ് ചെയ്യാൻ ആഗ്രഹമില്ല.
അതെന്താ?
എനിക്ക് പേടിയാ നിന്നെക്കാണുമ്പോ.
അതെന്താ?
നിനക്ക് ആത്മവിശ്വാസം കുറച്ച് കൂടുതലാ.
ജീവിതം എത്ര ക്രൂരമാണെന്ന് നിനക്ക് വല്ല ഐഡിയയും ഉണ്ടോ?
നമ്മൾ കല്യാണം കഴിച്ചെന്ന വിചാരിക്ക്...
സന്തോഷം ഉണ്ടാകുമെന്ന് എന്താ ഉറപ്പ്?
പപ്പ!
എന്താ ഇത്ര ആശ്ചര്യം?
നീയല്ലേ ഞങ്ങളെ ക്ഷണിച്ചത്.
നീയോ...
നിങ്ങൾ തമ്മിൽ പരിചയമുണ്ടോ ?
എന്തെങ്കിലും പറ പൊന്നേ.
നീയിത് എങ്ങോട്ടാ?
ബാത്രൂമിലേക്ക്.
ക്ഷമിക്കണം.
താഴത്തെ നിലയിൽ ഒരു ബാത്രൂം ഉണ്ട്, കാണിച്ചുതരാം.
നിന്റെ അച്ഛനും അമ്മയും?
അവൾ പറഞ്ഞില്ലേ?
നിനക്ക് സ്വന്തമായി വീടുണ്ടോ?
എന്നാ ഞാൻ മെല്ലെ ഇറങ്ങട്ടെ.
നിന്നെ പിരിച്ചുവിട്ടിരിക്കുന്നു.
അത് കഴിച്ചുതീർത്തിട്ട് പോ.
അല്ല, ഞാൻ ഉദ്ദേശിച്ചത്... സു-ജിൻ വരുന്നത് വരെ കാത്തിരിക്കൂ.
അവിടെ ഇരിക്ക്!
ക്ഷമിക്കണം.
ഇങ്ങനൊക്കെ മീറ്റ് ചെയേണ്ടിവന്നതിൽ ക്ഷമ ചോദിക്കുന്നു
ഞാൻ ഒരിക്കലും ...
സു-ജിൻ!
സു-ജിൻ, എഴുന്നേൽക്ക്!
സു-ജിൻ!
ഒരുപാട് സമ്മർദ്ദം മൂലം ബോധം പോയതാവാനാണ് സാധ്യത.
പോരാത്തതിന് കുറച്ച് അനീമിക് ആണ്.
നന്നായി ഒന്ന് ഉറങ്ങിയാൽ ശരിയാകും.
"ആർക്കിടെക്റ്റ് ലൈസൻസ്"
ചൂട്!
എന്താ എനിക്ക് പ്രശ്നം?
കുളിച്ച് കഴിഞ്ഞോ?
കഴിഞ്ഞു.
ഉറപ്പാണോ?
അതെ.
ശരിക്കും?
നെഞ്ചത്തൊക്കെ തേച്ച് കഴുകിയോ?
അറിയില്ല.
കക്ഷമോ?
കഴുകിയെന്ന് തോന്നുന്നു.
കാലുകളോ?
മതി ചോദ്യങ്ങൾ! ഇങ്ങനെ നോക്കല്ലേ!
ഇതൊട്ടും ശരിയായിട്ടില്ല.
വീണ്ടും ചെയ്യേണ്ടിവരും.
എന്താ ഇതിനു പ്രശ്നം?
ഞങ്ങൾ എത്ര നേരം പണിയെടുത്തിട്ടാ തീർത്തതെന്ന് അറിയുവോ!
ദേ ഇവിടുന്ന് നോക്ക്.
വീണ്ടും ചെയ്യ്.
ഒന്നും നേരെയല്ല.
വീണ്ടും ചെയ്യാനോ?
എന്താടോ! ഇതൊക്കെ മതി.
ആരും ശ്രദ്ധിക്കില്ലെന്നേയ്!
ഒന്ന് നോക്ക്. അവിടെ വെച്ച് റീൽഫ്ലക്ഷൻ ബ്രേക്ക് ആകുന്നത് കണ്ടോ?
അത് ആംഗിൾ ശരിയല്ലാഞ്ഞിട്ടാ.
സ്പേസിങ്ങും.
മൊത്തത്തിൽ തെറ്റാണ്.
ഒന്നുകൂടെ ചെയ്യ്, കേട്ടോ?
ഓക്കേ.
- നീയിത് ആരുടെ ഭാഗത്താ! - ഇല്ല, അതൊന്നും വീണ്ടും ചെയ്യണ്ട!
ദേ ഇയാൾ പിന്നേം തൊടങ്ങി.
നീയും ഒട്ടും മോശമല്ലല്ലോ ചെക്കാ!
അത് നന്നായിട്ട് തന്നെ ഇരിക്കുന്നുണ്ട്!
നീയാരാ? വലിയ കലാകാരൻ വന്നിരിക്കുന്നു!
ഹേ, ചോയ്!
ഇത് മിസ്റ്റർ ഹ്വാങ്ങ്.
നിങ്ങൾ മുൻപ് കണ്ടിട്ടുണ്ട് പരസ്പരം.
ആളാകെ മാറിയല്ലോ.
എല്ലാം അറിഞ്ഞു, കൺഗ്രാജുലേഷൻസ് കേട്ടോ.
നിന്റെ അമ്മായിയച്ഛനോട് ഞാൻ ഒരുപാട് പ്രാവശ്യം പറഞ്ഞതാ, നിന്നോട് ഒന്ന് എനിക്ക് സംസാരിക്കണമെന്ന്.
ഇവിടെ എന്താണ് നന്നായിരിക്കുക?
ങേ?
ഞാൻ ഇവിടെ എന്താ കെട്ടേണ്ടതെന്ന് ?
എന്തെങ്കിലും കിട്ടുന്നതിനേക്കാൾ നല്ലത് ...
ഇത് ഇങ്ങനെ തന്നെ വിടുന്നതല്ലേ.
ഇങ്ങനെ തന്നെ വിടാം...
പക്ഷെ എനിക്ക് എന്തെങ്കിലും കെട്ടിയേ പറ്റൂ എന്നാണെങ്കിലോ.
നിങ്ങൾക്ക് ഒരു വീടാണ് വേണ്ടതെങ്കിൽ
ആ മരങ്ങൾ മുറിക്കരുത്‌.
വച്ചുപിടിപ്പിച്ച മരങ്ങളും താനേ വളർന്ന മരങ്ങളും ഒരുപോലല്ല.
ഇങ്ങനെയാകുമ്പോ വീടിന് ഒരു...
ബാലൻസ് ഉണ്ടാകും.
അകത്തും പുറത്തും.
നീ ആ പൈൻ മരം കണ്ടോ?
ഒരു പ്രത്യേക ഭംഗിയില്ലേ?
അതിന് ഒരു കാരണമുണ്ട് .
ഒന്നുകിൽ അത് മുളച്ചത് ഒരു പാറക്കടിയിലാവണം.
അല്ലെങ്കിൽ വളർന്നത് ഒരു വലിയ മരത്തിന്റെ തണലിലാവണം.
ചുരുക്കിപ്പറഞ്ഞാൽ, അസ്ഥാനത്താണ് .
ഒരു കുന്നിനു മുകളിലെ പൈൻ മരത്തെ പോലെ.
ഒയ്, അത് ഉണങ്ങിയിട്ടില്ല.
തൊടല്ലേ.
നമുക്ക് തീമിനെ കുറിച്ച് സംസാരിക്കാം.
തീമോ?
നിങ്ങളുടെ ഡിസൈൻ ഒക്കെ എവിടുന്നാ വരുന്നത് ?
എവിടുന്ന് വരാൻ?
അല്ല... ഞാൻ ഉദ്ദേശിച്ചത്
എന്താണ് നിങ്ങളുടെ ഇൻസ്പിറേഷൻ?
എന്റെ ഭാര്യയാണ് എന്റെ ഇൻസ്പിറേഷൻ.
അവളെ അവളുടെ കുടുംബത്തിന്റെ കൂടെ സന്തോഷമായി ഇരിക്കുന്നത് കാണാൻ എനിക്കൊരവസരം കിട്ടി.
എന്നെ സംബന്ധിച്ച് അത് വളരെ സ്പെഷ്യൽ ആയിരുന്നു.
അതുകഴിഞ്ഞ് ...
ഞാൻ ഈ കുന്നിൻചെരുവിലൂടെ നടന്നു
പറ്റിയ സ്ഥലം അന്വേഷിച്ച്.
വീടിനകത്തുള്ളവരെ സങ്കൽപ്പിച്ച് ഒരു കഥ ഉണ്ടാക്കിയെടുത്തു.
അങ്ങനെ ആദ്യം അകത്തെ ഡിസൈൻ തീർത്തു.
ഈ ചുറ്റിക സു-ജിനിന്റെ മുത്തച്ഛനെയാണ്.
ചുൽ-സൂ.
നിനക്ക് യേശുവിനെ കുറിച്ച് അറിയില്ലേ?
യേശു ആശാരിയായിരുന്നെന്ന് അറിയാമോ?
ആശാരിപ്പണി എന്നത് ദൈവീകതയുള്ള ഒരു ജോലി തന്നെയാണ്.
ചുൽ-സൂ.
നല്ല ആശാരിക്കും മോശം ആശാരിക്കും വ്യത്യാസം അറിയാമോ?
ഒരു മരക്കടയിൽ പോയി നോക്കിയാൽ മതി.
ഒരുപാട് മോശം ആശാരിമാരെ കാണാം.
എല്ലാവരും മരം ഗുണമില്ലെന്ന് കുറ്റം പറയും.
ഒരു നല്ല ആശാരി
ആരടുപ്പം (Texture) ശ്രദ്ധിക്കും.
ഈ ആരടുപ്പം എന്നുവെച്ചാൽ എന്താ?
അതൊരു അവസരമാണ്.
ആരടുപ്പം നോക്കി എന്തും ഉണ്ടാക്കാം.
നല്ല ഒരാശാരി അത് ശ്രദ്ധിക്കും.
ആളുകളുടെ കാര്യത്തിലും അങ്ങനെ തന്നെയാ.
നിന്റെ കാര്യത്തിലും കുറെ ശരികേടുകൾ ഉണ്ടായിരുന്നു.
ഇപ്പോഴും ഉണ്ട്.
പക്ഷെ ഞാൻ നിന്നിലെ ആരടുപ്പം കണ്ടു.
ഞാൻ ഉദ്ദേശിച്ചത് നിനക്ക് മനസ്സിലായോ?
ഇഷ്ടമായോ?
ഭംഗിയുള്ള ചുവരുകളിൽ ശ്രദ്ധിക്കുന്നതിന് പകരം
ഞാൻ ശ്രദ്ധിച്ചത്...
അവിടെ ആളുകൾ എങ്ങനെ താമസിക്കും എന്നതിലാണ്.
ബാക്കി പറ.
ഞാൻ ഉദ്ദേശിച്ചത്...
ഇവിടത്തെ ഭൂപ്രകൃതി വച്ച് നോക്കുമ്പോ
കുറച്ചുകൂടെ വിപുലമായ ഡ്രൈനേജ് വേണ്ടിവരും.
ആ...
ഇത്...
തൂണിനും വാതിലിനും ഇടയിൽ പിടിപ്പിക്കാനുള്ള ആഡംബരച്ചുവരാണ്.
ഇതുപോലെയുള്ള എല്ലാ ഡെക്കറേഷനുകളും ആളുകളെ വെച്ച് കൊത്തിയെടുക്കാനാണ് പ്ലാൻ.
ഞാനും എന്റെ മൂത്താശാരിയും പിന്നെ നിങ്ങളെപ്പോലെ ഇതിൽ ഒരുപാട് വർഷത്തെ ജ്ഞാനമുള്ളവരും
ഒന്നിച്ച് വർക്ക് ചെയ്‌താൽ
വിചാരിച്ച സമയത്ത് തന്നെ തീർക്കാൻ പറ്റും.
പിന്നെ ...
ബഡ്‌ജറ്റിന്റെ കാര്യം കൂടെ നോക്കുന്നത് നല്ലതായിരിക്കും.
ഇത്രേം കൈപ്പണി ഉള്ളസ്ഥിതിക്ക് കാശ് കുറച്ച് കൂടുതലാകും.
കോൺട്രാക്ട് നിനക്ക് കിട്ടിയോ?
ഞങ്ങൾ ഇവിടെ കാത്തിരിക്കുവാ, സു-ജിൻ.
പിന്നെ വിളിക്കാം!
ഇങ്ങനെയായാലോ? മൈക്കിൾ ജോർഡനെ പോലെ?
വേണ്ട വേണ്ട.
അത് സ്ഥിരം ചെയ്യുന്നതല്ലേ.
നമുക്ക്...
എന്താ ചെയ്യാ... ഒരു മിനിറ്റ്.
ഈ ഹോട്ടലിലൊക്കെ ട്രേ കൊണ്ട് വരുമ്പോ സെർവർക്ക് സ്ലിപ് ആയാൽ
വീഴുന്നതിന് മുൻപ് ഇങ്ങനെ തിരിയില്ലേ, ട്രേ സപ്പോർട്ട് ചെയ്യാൻ.
ഏതു സാഹചര്യത്തിലും സപ്പോർട്ട് ചെയ്യാം എന്നപോലെ.
അങ്ങനെ ... ഞാൻ പറയുന്നത് മനസ്സിലാവുന്നുണ്ടോ?
ഉണ്ടാക്കി തീർന്നില്ലേ?
എനിക്ക് ജോലിക്ക് ലേറ്റ് ആകും .
ഞങ്ങൾ കെട്ടുപണിക്കാർക്ക് മഴയുള്ള ദിവസങ്ങൾ ഭയങ്കര ഇഷ്ടമാ.
എന്താ ഇത്ര ചിരിക്കാൻ?
ഒരു കപ്പ് ചായ തന്നെയല്ലേ.
കിം സു-ജിൻ!
ആ വായ ഒന്നടയ്ക്ക്, ഈച്ച കേറിപോകും പെണ്ണേ.
കല്യാണം കഴിഞ്ഞിട്ടും ഇത്രക്ക് സന്തോഷമോ?
മഴ കാണുമ്പോഴെങ്കിലും കുറച്ച് സങ്കടം വരുന്നില്ലേ?
ആ ബാഗ് ഒന്ന് താഴെ വെക്ക്. ആരും കട്ടോണ്ട് പോകില്ല.
വേണ്ട, ഇങ്ങ് താ.
ഞാൻ ഒരു കാര്യം ചോദിക്കട്ടെ.
പരിചയമുള്ള വഴികളിലും നിങ്ങൾക്ക് വഴി തെറ്റാറുണ്ടോ ?
ഞങ്ങളൊന്നും നിന്നെ പോലെയല്ല.
ഏയ് നിനക്കും എപ്പോഴും വഴിതെറ്റാറുണ്ടല്ലോ.
എന്നാലും ഓഫീസിലേക്കുള്ള വഴിയൊന്നും എനിക്ക് തെറ്റാറില്ല.
അതെങ്ങനെ സാധിക്കുന്നു? മരവിവരാനോളം വയസ്സായിക്കാണും.
ഇപ്പൊ കുറച്ചായി എനിക്ക് ...
വീട്ടിലേക്കുള്ള വഴി കണ്ടുപിടിക്കുന്നത് ബുദ്ധിമുട്ടായി തുടങ്ങി.
എന്ത് വിചിത്രമാ.
പുള്ളിക്കാരൻ രാത്രിയൊന്നും റെസ്റ്റ് തരുന്നുണ്ടാവില്ല, അല്ലെ!
ആകെ ഒരു മാറ്റം.
എന്ത്?
അടുക്കള.
അടുക്കളക്ക് എന്തുപറ്റി?
മാറിയിരിക്കുന്നു.
ആണോ?
ഇല്ലേ?
ഇനി ഭക്ഷണം കരിഞ്ഞുപോകില്ല.
ഇഷ്ടായോ?
ഇല്ല.
എനിക്ക് നിന്നെയാ ഇഷ്ടം!
പൊക്കോളൂ.
എന്റെ തല!
എന്താ?
ഇരിക്കൂ.
അടുത്തെങ്ങാനും മയക്കം ഉണ്ടായിട്ടുണ്ടോ?
അസഹ്യമായ പിരിമുറുക്കം കൊണ്ടോ ...
അല്ലെങ്കിൽ വൈകാരികമായ എന്തെങ്കിലും കൊണ്ടോ?
ഒരിക്കൽ അനീമിയ കാരണം ഉണ്ടായിട്ടുണ്ട്.
പിരിമുറുക്കം എന്നുപറയുമ്പോ...
ഇതൊക്കെ റെക്കോർഡ് ചെയ്യണോ?
അത് കാര്യമാക്കണ്ട. പിന്നീട് ഉപയോഗം വരും.
ഞാൻ ചോദിക്കുന്നതിന് ഉത്തരം മാത്രം പറയൂ.
ഞാൻ ഇതിനുമുൻപ് പ്രേമിച്ചത് കല്യാണം കഴിഞ്ഞ ഒരാളെയാണ്.
ഒളിച്ചോടാം എന്ന് പറഞ്ഞിട്ട് അയാൾ സമയമായപ്പോൾ റെയിൽവേസ്റ്റേഷനിൽ വന്നില്ല.
ഞാൻ ആകെ തകർന്ന് പോയിരുന്നു, ചവാൻ പോകുകയാണെന്ന് തോന്നി.
കുറച്ച് ദിവസങ്ങൾ കഴിഞ്ഞ്
അയാളുടെ ഭാര്യ എന്നെ ആക്രമിച്ചു.
അവൾ എന്റെ മുടിയൊക്കെ വലിച്ച് പിഴുതെടുത്തു.
പിരിമുറുക്കം നേരിടുമ്പോൾ ...
ഓരോരുത്തരും റിയാക്ടറ് ചെയ്യുന്നത് വെവ്വേറെ രീതിയിലാണ്.
ഈ ലക്ഷണങ്ങളൊക്കെ കണ്ടിട്ട് അതീവ സമ്മർദ്ദത്തിൽ നിന്നും രൂപപെട്ടതാണെന്ന് തോന്നുന്നു.
അടുത്തയാഴ്ച വീണ്ടും വരൂ. നമുക്ക് ഒരു MRIയും CT സ്കാനും എടുത്ത് നോക്കാം.
ഡേയ്, ഇത് പിടി.
കിണ്ണൻ ഓഫീസ്!
നീ വലിയ ആളായല്ലോ മേസ്തിരി.
ഇപ്പൊ മേസ്തിരിയല്ല!
അപ്പൊ ഇനി ഞാനാണോ മേസ്തിരി.
എന്റെ ഡെസ്ക് എവിടെയാ? പുറകിലാ?
ഇവിടെ ഒരു രസവും ഇല്ല. നമുക്ക് പോകാം.
ഇവന്റെ പണി കഴിഞ്ഞിട്ടില്ല.
കണ്ടോ? എല്ലാവരും മാറും.
ഒരുത്തനേം വിശ്വസിക്കാൻ പറ്റില്ല.
നമുക്ക് പോകാം, ഇവനാകെ മാറി. എനിക്കിതൊന്നും കണ്ടോണ്ട് നിക്കാൻ വയ്യേ.
വാടാ!
ചുൽ-സൂ, എനിക്ക് എന്റെ പേരുള്ള വിസിറ്റിങ് കാർഡ് വേണം കേട്ടോ?
- നിനക്ക് എന്തിനാടാ കോപ്പേ വിസിറ്റിംഗ് കാർഡ്! - ഞാൻ നാളെ വന്ന് വാങ്ങിച്ചോളാം!
പോകാം!
ഡാ, പോകല്ലേ!
- എന്നാ നിന്റെ വിസിറ്റിങ് കാർഡ് താ. - ഉണ്ടാക്കി തരാം നിനക്ക് ഒരെണ്ണം, നടക്ക്.
ഹോ എന്ത് ഭംഗിയാ.
ഇന്നത്തെ പെൺപിള്ളേർക്ക് മേക്കപ്പിൽ ഒക്കെ വലിയ കഴിവാ.
പക്ഷെ ഒരുത്തിക്കും വെച്ചുണ്ടാക്കാൻ അറിയില്ല.
എന്നെപോലെ.
ഭയങ്കര പരിഷ്കാരിയായിട്ടുണ്ടല്ലോ.
പണ്ടൊക്കെ ചോദിക്കാതെ എടുക്കലായിരുന്നു പണി.
ഇപ്പൊ കടം ചോദിക്കാൻ തുടങ്ങിയോ!
അതും നല്ല സമയത്ത്.
ഞാൻ പതുക്കെ കുറച്ച് സമ്പാധിക്കാൻ തുടങ്ങിയപ്പോ കൃത്യമായി വന്നു.
എനിക്ക് നിങ്ങളോട് വല്ല ബാധ്യതയും ഉണ്ടോ?
നിനക്കറിയില്ല, നിന്റെ നല്ലതിനായി ഞാൻ എത്രമാത്രം പ്രാർത്ഥിക്കുന്നുണ്ടെന്ന്.
നക്കാപിച്ചക്ക് വേണ്ടി പിശുക്കല്ലെടാ.
കഞ്ഞിത്തരമാ അത്.
ഇവിടെ ആരാ കഞ്ഞി?
നിന്നെ കാണാൻ ഇപ്പൊ നല്ല ചേലുണ്ടെടാ.
ഓ എന്റെ മോനേ.
നിന്റെ ഭാര്യ നിന്നെ നന്നായി നോക്കുന്നില്ലെടാ?
അപ്പൊ പിന്നെ എന്താ?
തരുമോടാ?
നിങ്ങൾക്ക് പിന്നാലെ നടക്കാൻ കുറെ ആണുങ്ങൾ ഉണ്ടല്ലോ.
പുരുഷവേശ്യകൾ, അവരോട് പോയി ചോദിക്ക്.
എന്തോന്ന്? പുരുഷവേശ്യകളോ?
ഡാ, സ്വന്തം അമ്മയോട് ഇങ്ങനെയാണോ സംസാരിക്കുന്നത്.
നീ പണ്ടത്തേക്കാൾ മോശമായി.
ഞാൻ സമ്പാദിക്കുന്നത് എനിക്കുവേണ്ടി മാത്രമാണെന്നാണോ കരുതിയത്?
അല്ലെ?
കൊട്ടേഷൻ പാർട്ടികളുടെ കൈയീന്ന് കാശ് വാങ്ങരുതെന്ന് അറിയുന്നതല്ലേ.
ജയിലിൽ പോകേണ്ടിവരും.
ജയിലോ?
എങ്ങനെ മനസ്സ് വരുന്നെടാ, ഇതൊക്കെ പറയാൻ?
ശരി ശരി.
ഞാൻ പോണു.
ഞാൻ ചത്താ ഇൻഷുറൻസ് നിന്റെ പേരിലാണ് കിട്ടുക.
നീയും നിന്റെ ഭാര്യയും കൂടെ അത് നക്കിത്തിന്നോ, തെണ്ടി.
3 വർഷം കഴിഞ്ഞ് കാണുന്നതാ, വേറൊന്നും പറയാനില്ലേ?
അതിന്റെ പകുതിയെങ്കിലും തന്നൂടെടാ?
ബാക്കി ഞാൻ എങ്ങനെയെങ്കിലും ഉണ്ടാക്കാം.
7% ഒന്നും വലിയ പലിശയല്ലെടാ.
എന്ന ശരി.
ഇനി മേലാൽ നിന്നെ കാണാൻ ഞാൻ വരില്ല.
നാറി.
പുഴയിൽ ഒരു ശവം പൊങ്ങിയെന്നു കേട്ടാൽ
ഉറപ്പിച്ചോ, അത് ഞാനായിരിക്കും.
പരനാറി.
എന്റെ ശവമടക്കിനും വന്നേക്കരുത്.
തന്തയില്ലാത്ത തെണ്ടി... നീയൊക്കെ ഒരു മകനാണോടാ.
തെക്ക് എങ്ങോട്ടാ?
അങ്ങോട്ട്.
അപ്പൊ മുൻവാതിൽ ഇവിടെ വരണം.
ഇലക്ട്രോണിക് സാധനങ്ങളെല്ലാം ഇവിടെ.
ഇവിടെ ബാത്രൂം.
- വലിയൊരെണ്ണം. ഇത്രേം വലുത്! - അപ്പൊ നമ്മുടെ മുറി?
നമ്മുടെ മുറിയോ?
അതെവിടെ വേണം?
അവിടെ?
എന്നാ അവിടെത്തന്നെ!
വളരെ നല്ല ചോയ്‌സ്!
എഴുന്നേൽക്കുമ്പോ മുഖത്ത് സൂര്യപ്രകാശം ...
എന്നിട്ട് ഇവിടെ ഇരുന്ന് ബ്രേക്‌ഫാസ്റ്റ്, പിന്നെ ഇവിടെയിരുന്ന് ടീവി കാണും.
കുറച്ച് കൂടെ കാത്തിരിക്ക്.
ഈ സ്ഥലത്ത് ഞാൻ കണ്ണ് വെച്ചിട്ട് 3 കൊല്ലമായി.
വളരെ മോശം ഓർമകൾ മാത്രമാണ് ഉള്ളത് ...
ഒരു കാര്യവും ഇല്ലാതെ എന്നെ തല്ലും, ഒരടിമയോടെന്ന പോലെ പെരുമാറും.
പകരം ഭക്ഷണവും കിടക്കാൻ ഒരു സ്ഥലവും മാത്രം.
ഒരു നീചമായ കിളവൻ!
എനിക്ക് 9 വയസ്സുള്ളപ്പോ, ആദ്യമായിട്ട് അയാൾ എന്റെ കൈയിലേക്ക് ഒരു ചുറ്റിക എടുത്തുതന്നു.
ഭയങ്കര ഭാരമായിരുന്നു അതിന്...
അയാളില്ലായിരുന്നെങ്കിൽ ഞാൻ ഒരിക്കലും ആശാരിയാകില്ലായിരുന്നു.
വെറുപ്പായിരുന്നു എനിക്ക് അയാളോട്.
അമ്പലത്തിന്റെ പണി ഇനിയും തീർന്നില്ലേ? 10 കൊല്ലം ആയല്ലോ.
നിനക്കെന്താ ഇപ്പൊ വേണ്ടേ?
എന്റെ ഭാര്യക്ക് നിങ്ങളെ കാണണം.
കല്യാണമൊക്കെ കഴിഞ്ഞിട്ടെന്തിനാ വരുനത്?
നീയൊക്കെ തൂറുന്നതിന് മുൻപാണോ ചന്തി കഴുകുന്നത്?
താന്തോന്നികൾ.
ഇവിടെ ആഴം കൂടിപ്പോയി !
എന്താടാ ഈ കാണിച്ചുവെച്ചേക്കുന്നേ?
ഇതിൽ ആംഗിൾ മൊത്തം തെറ്റാണല്ലോ!
ഞാൻ പോയി കുറച്ച് വെള്ളം പിടിച്ചോണ്ട് വരാം.
ഇതാ.
നല്ല ഭംഗിയുള്ള കൈയാണല്ലോ നിനക്ക്.
നീ അവന്റെ അമ്മയെ പരിചയപ്പെട്ടോ?
ആരെ?
നിന്റെ അമ്മായിയമ്മയെ!
ഇല്ല.
അവൻ ഇതുവരെ അതിന് സമ്മതിച്ചിട്ടില്ലല്ലേ?
ഇല്ല.
ആ തെണ്ടിക്ക് ഇപ്പോഴും അവളോട് ദേഷ്യമുണ്ടല്ലേ?
അവളോട് ക്ഷമിക്കേണ്ട കാലമായി. എത്ര വർഷം മുൻപ് നടന്നതാ അതൊക്കെ.
ജപ്തിക്കെതിരെ ഹർജി [Demurrer to Seizure]
എനിക്ക് അമ്മയില്ല.
എന്തൊക്കെ പറഞ്ഞാലും നിന്റെ അമ്മയല്ലേ അവര്.
എനിക്ക് അമ്മയില്ല.
അവരാണ് നിന്റെ അമ്മ.
ഞാൻ എത്ര കഷ്ടപെട്ടിട്ടാ ആ കാശൊക്കെ സമ്പാദിക്കുന്നതെന്ന് അറിയാവോ?
എനിക്ക് വലിയ പരിചയമില്ലാത്ത ഒരാൾക്ക് എന്തിനാ ഞാൻ അത് കൊടുക്കുന്നേ?
നടക്കില്ല! വിട്ടേക്ക്.
അവർ നിന്റെ കുടുംബത്തിന്റെ ഭാഗമല്ലേ.
കുടുംബമോ?
എന്റെ കുടുംബം ഇവിടെ എന്റെ കൂടെയുണ്ട്, ഇതാണ് എന്റെ വീട്.
നീയാണ് എന്റെ കുടുംബം!
ഓക്കേ?
ആ കാശ് നമ്മുടെ പുതിയ വീട് കെട്ടാനുള്ളതാ.
ആ പുതിയ വീട്ടിലേക്ക് മാറിയാ ...
നമ്മൾക്ക് സന്തോഷം ഉണ്ടാവുമെന്നാണോ നീ കരുതുന്നേ?
കോപ്പ്!
നീ അത് വിട്.
എന്താ അവരോട് ക്ഷമിക്കാൻ ഇത്ര ബുദ്ധിമുട്ട്?
- ക്ഷമ എന്ന് പറയുന്നത്... - നിർത്ത്!
അച്ഛനും അമ്മയും എന്താ?
നമുക്ക് ജൻമം തരുന്നവരോ?
അതോടെ അവരുടെ ജോലി തീർന്നോ?
നിനക്ക് എന്തറിയാം അവരെപ്പറ്റി?
എന്തറിഞ്ഞിട്ടാ അവരെ സഹായിക്കണമെന്ന് പറയുന്നത്?
ഒന്ന് നിർത്തുന്നുണ്ടോ.
കരച്ചിൽ നിർത്ത്.
ഞാൻ എന്തോണ്ടാ കരയാത്തതെന്ന് അറിയുവോ? എന്റെ കണ്ണീരെല്ലാം ഒറ്റ രാത്രികൊണ്ട് കരഞ്ഞു തീർത്തു.
എന്നെ ഉപേക്ഷിച്ചു പോയ രാത്രി, ഈ കിളവന്റെ കൈയ്യിൽ എന്നെ ഇട്ടിട്ട് പോയ രാത്രി,
അന്ന് രാത്രി മുഴുവനും ഞാൻ കരഞ്ഞു!
ആ സ്ത്രീക്ക് വേണ്ടി ഞാൻ ഒരിക്കലും കരയില്ല ...
ഒരു നയാപൈസ കൊടുക്കുകയും ഇല്ല.
ക്ഷമിക്കുക എന്നത് ...
അത്ര ബുദ്ധിമുട്ടുള്ള കാര്യമല്ല.
ക്ഷമിക്കുക എന്ന് പറയുന്നത് ...
വെറുപ്പിന് നമ്മുടെ ഹൃദയത്തിൽ അധികം ഇടം നൽകാതിരിക്കുക എന്നതാണ്.?.
എന്റെ മുത്തച്ഛൻ പറയാറുണ്ട്.
നല്ല ഒരു ആശാരി...
എന്നത് സ്വന്തം ഹ്ര്യദയത്തിൽ വീടുകെട്ടാൻ കഴിവുള്ളയാളെ ആണ്.
പക്ഷെ നീ ഇത്ര ഭംഗിയായി നിന്റെ ഹൃദയത്തിൽ കെട്ടിയ വീട്ടിൽ ...
എല്ലാ മുറികളും നിന്റെ അമ്മയ്ക്കും അവരോടുള്ള വെറുപ്പിനും താമസിക്കാൻ കൊടുത്തിരിക്കുകയാ.
എന്നിട്ട് നീയോ? നീ തണുത്ത് വിറച്ച് വീട്ടിന് വെളിയിലും.
എനിക്ക് മനസ്സിലാവും.
നിനക്ക് ക്ഷമിക്കാൻ ബുദ്ധിമുട്ടുണ്ടെന്ന് മനസ്സിലാവും.
പക്ഷെ...
പക്ഷെ ഞാൻ ഈ പറഞ്ഞ ആ ഒരു തുണ്ട് അറിവ് എന്റെ അച്ഛൻ ഓർത്തുവെച്ചു ...
അതുകൊണ്ടാണ് അദ്ദേഹം ഞാൻ ഒരു കല്യാണം കഴിഞ്ഞ ആളുടെ കൂടെ ഓടിപ്പോകാൻ ഒരുങ്ങിയപ്പോ ക്ഷമിച്ചതും ...
നമ്മുടെ കല്യാണത്തിന് എളുപ്പം സമ്മതിച്ചതും.
എന്തുകൊണ്ടാണെന്ന് അറിയുവോ?
ക്ഷമിക്കുക എന്നത്... വെറുപ്പിന് നമ്മുടെ ഹൃദയത്തിൽ അധികം ഇടം നൽകാതിരിക്കുക എന്നതാണ്.
വേണ്ട.
നിന്റെ സഹായം ആർക്ക് വേണം ?
ഞാൻ ചത്തോന്ന് അറിയാൻ വന്നതാണോ?
നീയും നിന്റെ അച്ഛനെപ്പോലെ തന്നെ.
തന്തയില്ലാത്ത തെണ്ടി!
കണ്ണീച്ചോരയില്ലാത്ത നായിന്റെ മോൻ!
നിന്നെ വയറ്റിൽ ഉണ്ടാക്കുമ്പോ എനിക്ക് വെറും 17 വയസാ.
ആനി അത് അബോർട്ട് ചെയ്ത് കളയണമായിരുന്നു. എന്റെ ദുരിതത്തിന്ന് നിന്നെ അങ്ങ് മായ്ച്ച് കളയാൻ!
ഞാൻ എന്ത് ഉദ്ദേശിച്ചിട്ടാ അത് ചെയ്യാതിരുന്നെന്ന് അറിയില്ല!
നീ അമ്മയില്ലാതെ എത്രത്തോളം നന്നാവുമെന്ന് ഒന്ന് കാണണം !
ഇറങ്ങിപ്പോടാ.
എനിക്ക് നിന്നെ വേണ്ട.
പോ!
പോടാ ഇവിടുന്ന്, പോ !
56000 ഡോളർ.
കോപ്പ്, പിന്നെ ആ രണ്ടാമത് വാങ്ങിയതും...
മൊത്തം എത്രയായി?
കിട്ടാനുള്ള പലിശയും...
എല്ലാം കൂടെ...
90000 നു മുകളിൽ ഉണ്ട്.
ഇത് ഒരുപാട് കാശ് ആയല്ലോ.
അല്ലെ?
നമ്മളിപ്പോ പാപ്പരായി.
ആണോ.
എന്നാ ഇന്ന് ഞാൻ കൊടുക്കാം.
ഞാൻ നേരത്തെ പറഞ്ഞതല്ലേ കൊടുക്കാമെന്ന്?
ബിൽ പ്ലീസ്!
ചേച്ചിമാരെ ചേട്ടന്മാരെ കടന്നുവരൂ..
ഒന്നുവെച്ചാൽ രണ്ട്‌, രണ്ടുവെച്ചാൽ നാല്..
ചുൽ-സൂവിന് സിഗരറ്റ് വാങ്ങാൻ കാശ് സു-ജിനിന് ഭക്ഷണം വാങ്ങാൻ കാശ്.
ഭാഗ്യദേവത തട്ടിക്കളയല്ലേ ... ഭാഗ്യം നിങ്ങളുടെ കൈയ്യിൽ തന്നെ.
ഇതിൽ ആസ് ഏതാ! ആസ്!
ഇന്നെന്താ തീയതി എന്ന് അറിയാമോ?
അറിയാമോ?
തീയതി ഒന്നും എനിക്ക് ഓർമ നിക്കാറില്ല.
ഒരാഴ്ച കഴിഞ്ഞ് വരാൻ പറഞ്ഞിട്ട് ഇത് രണ്ടാഴ്ചയായല്ലോ.
കൂടപ്പിറപ്പുകൾ?
ഒരു സഹോദരി.
ഓക്കേ.
അവൾക്ക് എത്ര വയസ്സായി?
20.
അല്ല... 19 ആണെന്ന് തോന്നുന്നു?
ഞാൻ കണക്കിൽ മോശമാ.
അവളുടെ ബിർത്തഡേ എന്നാണെന്ന് പറ.
റോഡ് മുറിച്ച് കടക്കണമെങ്കിൽ ചെയ്യണമെങ്കിൽ സിഗ്നൽ ഏത് നിറമാവണം?
എന്താ ഇങ്ങനെയൊക്കെ ചോദിക്കുന്നേ?
ചോദിച്ചതിന് ഉത്തരം പറയൂ.
ചോദ്യം എന്തായിരുന്നു?
അമ്മയുടെ സഹോദരിയെ എന്ത് വിളിക്കും?
18 + 19 എത്രയാ?
പടിഞ്ഞാറോട്ട് കാറ്റടിക്കുമ്പോൾ ഒരു ബലൂൺ പറത്തിയാൽ ...
അത് എങ്ങോട്ട് പോകും?
ഇതിപ്പോ നല്ലവാർത്തയാണോ മോശം വാർത്തയാണോ എന്ന് ഉറപ്പില്ല.
ഞാൻ ദേ ഇപ്പോ അറിഞ്ഞതേ ഉള്ളൂ.
എന്താ?
സത്യമാ ഞാൻ പറയുന്നേ.
ശരിക്കും?
എനിക്ക് വിശ്വാസം വരുന്നില്ല.
ആ വാതിലൊന്ന് അടയ്ക്കാമോ?
ഇരിക്ക്.
ഞാൻ നിന്നോളാം.
ഞാൻ ഇങ്ങോട്ട് തിരിച്ചു വന്നു.
അവർ പാരീസിലെ ബ്രാഞ്ച് അടച്ചു.
ഞാൻ കേട്ടു.
നമ്മൾ ഒന്നിച്ച് ജോലി ചെയ്യേണ്ടിവരും.
നമ്മുടെ സിറ്റുവേഷൻ നേരെ തലകീഴ് മറിഞ്ഞല്ലേ.
ഇപ്പൊ ഞാൻ ഒറ്റത്തടിയായി, നിന്റെ കല്യാണം കഴിയുകയും ചെയ്തു.
വിധി നമ്മളെ കളിപ്പിക്കുകയാണോ?
നോക്ക്... അന്ന് എനിക്ക് സ്റ്റേഷനിലേക്ക് വരാൻ പറ്റാതിരുന്നത് എന്താന്ന് വെച്ചാൽ ...
എനിക്ക് ഒന്നും ഓർമയില്ല.
തയ്യൽ സെക്ഷനിൽ കാണാം.
ഇപ്പൊ നമ്മൾ ഒരേ തോണിയിലായി.
ഇതൊരു തുടക്കം മാത്രമാകട്ടെ.
ഇത് ഗംഭീരമാക്കണം.
ഉറുമ്പിന് തിരക്കിനിടയിൽ സങ്കടപ്പെടാൻ എവിടെ സമയം, അല്ലെ?
അതാണ് സ്പിരിറ്റ്!
- എന്തായാലും കലക്കി. - അഭിനന്ദനങ്ങൾ.
കൊണ്ടുപോയി കളയല്ലേ.
പ്രധാനപ്പെട്ടതൊന്നും അല്ലല്ലോ?
നീ എവിടെ പോയിരുന്നു?
ഒട്ടിച്ചോ?
ഇല്ല.
ഡോക്ടർ എന്ത് പറഞ്ഞു?
അടുത്ത ആഴ്ച വീണ്ടും വരാൻ പറഞ്ഞു.
വീണ്ടും?
എത്ര നേരം എടുക്കും ഇത് തീർക്കാൻ?
എന്തെങ്കിലും പറയൂ ഡോക്ടർ.
MRI, PET സ്കാൻ റിസൾട്ട് ഒക്കെ നോക്കി ...
ടെസ്റ്റ് റിസൾട്ടുകളെല്ലാം കാണിക്കുന്നത്...
അസാധാരണമായ ചില പ്രോട്ടീനുകൾ
നിങ്ങളുടെ തലച്ചോറിലെ രക്തക്കുഴലുകളിൽ ബ്ലോക്ക് ഉണ്ടാക്കുന്നു ...
ഇത് തലച്ചോറിലെ കോശങ്ങളെ ബാധിക്കും.
നിങ്ങൾ പറയുന്നത് ഒരക്ഷരം എനിക്ക് മനസ്സിലാകുന്നില്ല.
ഒന്ന് വ്യക്തമാക്കാമോ, പ്ലീസ് ...
പാരമ്പര്യമായി കിട്ടിയതാണെന്ന് എനിക്ക് ഉറപ്പാ.
വളരെ റെയർ ആയ കേസ് ആണിത്.
നിങ്ങൾക്ക്...
അൽഷിമേഴ്‌സ് ഡിസീസ് ആണ്.
എന്ത്?
അൽ... എന്ത്?
അൽഷിമേഴ്‌സ്.
അൽഷിമേഴ്‌സോ? അതെന്താ?
ഞാൻ ചോദിച്ച ചോദ്യങ്ങളെല്ലാം മറവിരോഗം ഉണ്ടോ എന്നറിയാനുള്ളതാ.
അതിന് എനിക്ക് 27 വയസ്സേ ആയുള്ളൂ.
ഈ പ്രായത്തിലെങ്ങനാ മറവി രോഗം വരുക?
അങ്ങനെ സംഭവിക്കാം.
അപ്പൊ...
എനിക്ക് എന്ത് സംഭവിക്കും?
മരണത്തിന് മുൻപേ ഓർമ്മകൾ പൂർണമായും ഇല്ലാതാകും .
വരാൻ പോകുന്നതിനോട് പൊരുത്തപ്പെടാൻ തുടങ്ങുന്നതാണ് നല്ലത്.
മരുന്ന് കൊണ്ട് ഇതിന്റെ വേഗം കുറക്കാൻ പറ്റും.
പക്ഷെ അതിൽ കൂടുതൽ ഒന്നും ചെയ്യാനില്ല.
സർജറി വല്ലതും?
നിങ്ങൾ ജോലി ചെയ്യുന്നുണ്ടോ?
ഉണ്ട്.
അത് വിടുന്നതാണ് നല്ലത്.
അധികം വൈകാതെ ടൈപ്പ് ചെയ്യാനോ ഫോൺ എടുക്കാനോ പറ്റാതെ വരും ...
ജോലിയെടുക്കുന്നത് ബുദ്ധിമുട്ടാവും.
ഒന്നും ചെയ്യാൻ പറ്റില്ല.
കുടുംബത്തെക്കുറിച്ചും സുഹൃത്തുക്കളെക്കുറിച്ചും എന്തിന്, സ്വന്തം കാര്യങ്ങൾ പോലും മറന്നുപോകും.
എല്ലാ ഓർമകളും പൂർണമായും മാഞ്ഞുപോകും.
ഞാൻ എന്റെ ജോലി ഉപേക്ഷിച്ചാലോ?
അതെന്തിനാ?
ഇവിടെ വീട്ടിലെ ജോലിയൊക്കെ നോക്കി ഇരിക്കാല്ലോ ?
അതിനെന്താ നല്ലത് തന്നെ.
പക്ഷെ എന്താ ഇപ്പൊ പെട്ടെന്ന് ഇങ്ങനെ?
അറിയില്ല.
ജോലി ചെയ്തത് മടുത്തോ?
ഭയങ്കര കോമ്പറ്റിഷൻ ഉള്ള ലോകമല്ലേ. നമുക്ക് വേണ്ടത് ഞാൻ സമ്പാദിച്ചോളാം.
നീ പെട്ടെന്ന് തന്നെ രാജി വെച്ചോ.
നാളെ രാജിവെച്ചാൽ പോരെ?
ഒരു മിനിറ്റ്.
എന്ത് പറ്റി പെട്ടെന്ന്?
നിനക്ക് കുഞ്ഞിനെ വേണോ?
കുഞ്ഞോ?
അറിയില്ല .
ഞാൻ അതിനെക്കുറിച്ചൊന്നും ആലോചിച്ചിട്ടില്ല.
എനിക്ക് വേണ്ടി ഒന്ന് ചെയ്യാമോ.
എന്ത് ചെയ്യാമോന്ന്?
അത് .
ഏത്?
അത്...
എന്ത്... കുഞ്ഞിനെ ഉണ്ടാക്കുന്ന പരിപാടിയാണോ?
അല്ല, നീ കാർഡ് വെച്ച് ചെയ്യാറില്ലേ.
മുച്ചീട്ടോ?
നീ സ്ഥിരം തോൽക്കുന്നതല്ലേ.
ഒരിക്കൽ കൂടെ.
വേണ്ട, എനിക്ക് നല്ല ക്ഷീണം.
പ്ലീസ്, ഒരിക്കൽ.
നീ എന്താ അതൊന്നും പറയാത്തേ?
ചേച്ചിമാരെ ചേട്ടന്മാരെ കടന്നുവരൂ...
ഒന്നുവെച്ചാൽ രണ്ട്‌, രണ്ടുവെച്ചാൽ നാല്..
സു-ജിനിന് ഭക്ഷണം വാങ്ങാൻ കാശ്. ചുൽ-സൂവിന് സിഗരറ്റ് വാങ്ങാൻ കാശ്
ഒന്നുവെച്ചാൽ രണ്ട്‌, രണ്ടുവെച്ചാൽ നാല്..
ഭാഗ്യദേവത തട്ടിക്കളയല്ലേ ...
ഭാഗ്യം നിങ്ങളുടെ കൈയ്യിൽ തന്നെ.
ഇതിൽ ആസ് ഏതാ!
ആസ്!
ജയിച്ചല്ലോ.
നിനക്ക് ബോറടിക്കില്ലേ?
ഇല്ല.
ഹലോ?
യങ്ങ്-മിൻ ആണ്.
എന്താ ഒരു നോട്ടീസ് പോലും ഇല്ലാതെ രാജി വെച്ചത്?
ഞാൻ കാരണമാണെങ്കിൽ നമുക്ക് സംസാരിച്ച് പരിഹരിക്കാം.
അല്ല.
ഞാൻ വീണ്ടും നിന്നോട് അടുക്കാനുള്ള ഉദ്ദേശത്തോടെ വന്നതല്ല!
- എനിക്ക്... - നിനക്ക് രാജിവെക്കണമെങ്കിൽ, എല്ലാവരെയും പോലെ നിയമം പാലിക്ക്!
- എനിക്ക് വീട്ടിലിരിക്കണം, അത്ര തന്നെ. - എന്താ നിന്റെ പ്രശ്നം!
എന്റെ കൂടെ ജോലി ചെയ്യുന്നത് ഇഷ്ടമല്ലെങ്കിൽ നമുക്ക് വെവ്വേറെ ടീം ആവാം.
ഞാൻ ഓഫീസിലേക്ക് വരാം.
- ഇതാ പിടിക്ക്. - അതൊരെണ്ണം എനിക്ക് താ.
നീ ഇന്ന് വീട്ടിൽ നിന്ന് കൊണ്ടുവന്നോ?
കൊള്ളാല്ലോ!
ചോറ്റുപാത്രത്തിന്റെ കളർ കൊള്ളാം!
എന്താ കൊണ്ടുവന്നതെന്ന് നോക്കട്ടെ.
ചോറ്!
കൊള്ളാല്ലോ!
കറി എന്താ?
ഇത് എനിക്കാ? വേണ്ടായിരുന്നു!
ചിലപ്പോ...
അതേ പേരുള്ള വേറാരെങ്കിലുമായി മാറിപോയതാവാം നിങ്ങൾക്ക്?
അല്ലെങ്കിൽ ഡോക്യൂമെന്റുകൾ മാറിപോയതാവാം...
കൈയെടുക്ക്! നിനക്ക് അല്ലേലും പറഞ്ഞാൽ മനസ്സിലാവില്ല!
നിന്റെ ഭാര്യയല്ലേ.
നിങ്ങൾക്കെന്താ വട്ടാണോ?
എന്ത് പറ്റി മാഡം?
നിങ്ങളെന്തിനാ എല്ലാം അവളോട് പറഞ്ഞത് ?
ഞാൻ ഒരു ഡോക്ടർ ആണ്.
വരാൻ പോകുന്നതിനോട് അവൾ പൊരുത്തപ്പെടേണ്ടിയിരിക്കുന്നു.
- ഇത് ഉറപ്പാണോ? - പിന്നല്ലാതെ!
നൂറ് ശതമാനം?
എന്നെ വിശ്വാസമില്ലെങ്കിൽ വേറെ ഡോക്ടറെ കാണിച്ചോ.
ഡോകട്ർ !
ഉറപ്പാണോ!
നിനക്കെന്താ ഭ്രാന്തുണ്ടോ? എന്താ നിന്റെ പ്രശ്നം?
- ഉറപ്പാണോ? - ഇതൊരു ഹോസ്പിറ്റൽ ആണ്!
ഉറപ്പാണോ?
അടങ്ങൂ സാർ!
അദ്ദേഹത്തിന്റെ ഭാര്യയും അൽഷിമേഴ്‌സ് വന്നാണ് മരിച്ചത്.
അദ്ദേഹം പാതി ജീവിതം അൽഷിമേഴ്‌സിനെക്കുറിച്ചുള്ള ഗവേഷണത്തിനാണ് ചിലവഴിച്ചിട്ടുള്ളത്.
സത്യാവസ്ഥ അംഗീകരിച്ചേ പറ്റൂ. വേറെ വഴിയില്ല.
വല്ലതും പറ്റിയോ?
ഡോകറ്ററെ കാണണോ?
കുറച്ചുകൂടെ...
എങ്ങോട്ടാ പോകുന്നത്?
- എനിക്കറിയില്ല. - എന്താ?
എനിക്ക് വിശ്വസിക്കാൻ ബുദ്ധിമുട്ടുണ്ട്.
മനുഷ്യരെ വരെ ക്ലോൺ ചെയ്യുന്ന കാലമാണ്.
ഇതിന് എവിടെങ്കിലും ഒരു മരുന്ന് ഉണ്ടാവും.
എനിക്ക് മനസ്സിലാവുന്നുണ്ട്.
പക്ഷെ നിങ്ങളുടെ ഭാര്യയുടേത് ഒരു അപൂർവമായ കേസ് ആണ്.
അവൾക്കുള്ള ലക്ഷണങ്ങളൊക്കെ എന്റെ ഭാര്യക്കും ഉണ്ടായിരുന്നു.
അതൊരു പഴയ കഥയാ...
എന്റെ ഭാര്യ മരിക്കുന്നതിന് മുൻപ്...
ഞാൻ അവളെ ആദ്യമായി കണ്ട സ്ഥലത്തേക്ക് കൊണ്ടുപോയി.
അതുഭുതം എന്താന്ന് വെച്ചാ, ആ നിമിഷം അവൾക്ക് എല്ലാം ഓർമ്മ വന്നു.
ഞാൻ അപ്പോഴത്തെ സന്തോഷത്തിൽ കരഞ്ഞുപോയി.
അവൾക്ക് ഓർമ്മകളൊക്കെ തിരിച്ചുകിട്ടിയെന്ന് ആശ്വസിച്ചു.
അത്രക്ക് സന്തോഷമായിരുന്നു എനിക്ക്.
ഒരു 3 മണിക്കൂർ കഴിഞ്ഞപ്പോ.
അവൾ എന്നെ നോക്കി ചോദിക്കുവാ...
"നിങ്ങൾ ആരാ" ന്ന് ?
"എന്തിനാ കരയുന്നേ" ന്ന്? അതാണ് അവൾ ചോദിച്ചത്.
ഈ മനുഷ്യന്റെ തലച്ചോർ എന്ന് പറയുന്നത് വല്ലാത്തൊരു സാധനം തന്നെ, അല്ലെ?
ഞാൻ ഇതൊക്കെ എന്റെ സ്വന്തം അനുഭവത്തിൽ നിന്ന് പറയുന്നതാ.
ഇതൊന്നും ഒരു പുസ്തകത്തിലും കാണില്ല.
- ഹലോ? - ഇത് ആരാ?
എനിക്ക് ഈ സെൽഫോൺ വഴിയിൽ നിന്ന് കിട്ടിയതാ.
എന്ത് പറ്റി?
ഇവൾക്ക് എന്ത് പറ്റി?
അതിപ്പോ...
ഞാൻ എങ്ങനെയാ പറഞ്ഞ് മനസ്സിലാകുക?
യങ്-മിൻ .
നമുക്ക് ഒരു 2 വർഷം പിറകിലോട്ട് പോയാലോ?
രണ്ട് വർഷമോ?
എന്തിനാ? അപ്പൊ നമ്മൾ തമ്മിൽ പരിചയം പോലും ഇല്ലല്ലോ.
എന്ത്?
എന്താ നീ ആലോചിക്കുന്നേ?
സു-ജിൻ!
മണ്ടിപ്പെണ്ണ്.
ബോളിൽ ശ്രദ്ധിക്കെടി.
എന്ത് വിചിത്രമാ.
എന്റെ കൈയ്യിൽ 9 ബോളെ കാണുന്നുള്ളൂ. ശരിക്കും 10 ഉണ്ടാവേണ്ടതല്ലേ?
അല്ലെ?
നീ അറിഞ്ഞല്ലേ?
എന്ത്?
എന്റെ തലയിൽ എല്ലാം മായ്‌ക്കുന്ന ഒരു റബ്ബർ ഉണ്ടെന്ന്.
- നമുക്ക് പിരിയാം. - എന്ത്?
നീ പറഞ്ഞത് ശരിയാ.
നമുക്ക് എല്ലാകാലവും സന്തോഷമായി ഇരിക്കാൻ പറ്റില്ല.
- നീ ഇത് എന്തൊക്കെയാ പറയുന്നേ? - എല്ലാം തീർന്നെടാ.
ഒന്ന് ആലോചിച്ച് നോക്ക്.
എനിക്ക് ഒന്നും ഓർമയില്ലെങ്കിൽ പിന്നെ ഈ സ്നേഹം കൊണ്ടൊക്കെ എന്താടാ പ്രയോജനം?
എന്നോട് ഇത്രക്ക് നന്നായി പെരുമാറേണ്ട ആവശ്യമില്ല.
എന്തായാലും ഞാൻ മറന്നുപോകും.
നിനക്ക് വേണ്ടി ഞാൻ എല്ലാം ഓർത്തുവെക്കാം.
ഞാൻ ഭയങ്കര സ്മാർട്ട് ആണെന്ന് നിനക്ക് അറിഞ്ഞൂടെ.
ആദ്യത്തെ ട്രൈയിൽ തന്നെ ആർകിടെക്ട് എക്സാം ജയിച്ചതല്ലേ.
നിനക്ക് ആത്മവിശ്വാസം കുറച്ച് കൂടുതലാ.
ജീവിതം എത്ര ക്രൂരമാണെന്ന് നിനക്ക് വല്ല ഐഡിയയും ഉണ്ടോ?
നീയത് മറന്നിട്ടില്ലല്ലേ.
എങ്ങനെ മറക്കും?
നീ അത്രക്ക് മുരടനല്ലേ.
സാരമില്ല.
ഇതിന് മരുന്നുണ്ടാവും...
തൊട്ടാവാടിപെണ്ണ്! എന്താ നിന്റെ അച്ഛൻ ചത്തോ? അതോ രാജ്യത്തുന്നുതന്നെ പുറത്താക്കിയോ?
ഞാൻ പോയേക്കാം.
എന്നെ വിട്ടേക്ക്, കേട്ടോ ?
ഒരു കൈ നോക്കാം നമുക്ക്, ഇതൊക്കെ ശരിയാക്കാൻ പറ്റുമോന്ന്?
എത്ര ബെറ്റ്?
ശെടാ!
എന്തിനാ നീ കരയുന്നേ?
നിനക്ക് വേണ്ടി എല്ലാം ഞാൻ ഓർത്ത് വെക്കാമെന്ന് ഞാൻ പറഞ്ഞില്ലേ!
ഒരു കാര്യം ചെയ്യാം?
നീ എല്ലാം മറന്നാൽ ഞാൻ പെട്ടെന്ന് നിന്റെ മുൻപിൽ വരും.
ഇങ്ങനെ വന്ന് നിക്കും.
എന്നിട്ട് നിന്നെ ലൈൻ അടിക്കും.
നിന്നെ അങ്ങനെ ഞാൻ വളക്കും.
ഓരോദിവസവും പുതിയ തുടക്കം .
സ്ഥിരമായി ഡേറ്റ് ചെയ്യുന്നപോലെ. കിടിലം ആയിരിക്കില്ലേ?
എങ്ങനെ, വീണ്ടും പണ്ടത്തെ പോലെ ഊശാന്താടി വളർത്തുമോ?
എന്തിനാ ബുദ്ധിമുട്ടുന്നേ.
സന്തോഷമായി ഇരിക്കാം, ബാക്കിയെല്ലാം മറക്കാം.
എന്തായാലും വൈകാതെ എനിക്ക് എല്ലാം മറന്ന് പോകും.
നീ എന്റെ കൂടെയുണ്ടെന്ന് പോലും എനിക്ക് ഓർമയുണ്ടാകില്ല.
എന്റെ മനസ്സിൽ നിന്ന് തന്നെ നീ മാഞ്ഞുപോകും.
പതുക്കെ ഞാനും.
മനസ്സിലാവുന്നുണ്ടോ നിനക്ക്?
എന്റെ ഓർമ്മകൾ മാഞ്ഞുപോയാൽ എന്റെ ആത്മാവും മാഞ്ഞുപോകും.
എനിക്ക് പേടിയാകുന്നെടാ!
അതെങ്ങനാ നിന്റെ ആത്മാവ് മറഞ്ഞ് പോകുക?
എഴുന്നേൽക്ക്.
അതെല്ലാം എനിക്ക് വിട്ട് താ.
ഞാൻ ആണ് നിന്റെ മനസ്സ്. ഞാനാണ് നിന്റെ ഹൃദയം.
മനസ്സിലായോ?
ഇനി കരയരുത്!
നമ്മുടെ അഡ്രസ്...
ഹ്വഗോക്, ഗാംഗ്‌സെയോ ജില്ല, 464-
2... 2...
2...
1?
ഞാനാരാ?
ചോയ് ചുൽ-സൂ.
നീയോ?
കിം സു-ജിൻ.
എനിക്ക് ഇപ്പോഴേ സുഖം തോന്നുന്നു.
ഗുഡ്.
കിം സു-ജിൻ.
ഇന്ന് നേരത്തെ വരണേ.
ഓക്കേ.
ആറുമണിയാവുമ്പോഴേക്കും.
ഓക്കേ.
എന്തിനാ?
എങ്ങോട്ടെങ്കിലും പോകണോ നിനക്ക്?
നിന്റെ അമ്മയുടെ പിറന്നാളാ, വീണ്ടും മറന്നോ?
ഇത് കഴിച്ചോ, മറവിക്ക് നല്ലതാ.
ഞാൻ എന്റെ അച്ഛനേം അമ്മേം പിന്നെ നിന്റെ ആശാരി ടീച്ചറെയും ഒക്കെ വിളിച്ചിട്ടുണ്ട്.
ഞാൻ നിറയെ ഭക്ഷണം ഉണ്ടാക്കാം. ലേറ്റ് ആകല്ലേ.
മുത്തേ?
ഇത് നിന്റേതാ.
ഇതിൽ വല്ലതും...
നീ വല്ലതും കഴിച്ചോ?
നിക്ക്.
പാർട്ടി വല്ലതും ഉണ്ടോ ഇവിടെ?
എന്ത് പാർട്ടി?
അതൊന്നും കാര്യമാക്കണ്ട.
നമുക്ക് എവിടെയെങ്കിലും പോയി സംസാരിക്കാം?
എന്തിനാ?
നീ പോയി കുളിച്ചിട്ട് വാ. ഞാൻ ഭക്ഷണം എടുത്ത് വെക്കാം.
അന്ന് വഴിയിൽ വെച്ച് സംഭവിച്ചത് ഓർമ്മയുണ്ടോ?
എന്ത്?
എന്റെ കല്യാണം കഴിഞ്ഞതാണെന്നോ?
പിന്നല്ലാതെ? നിന്റെ കല്യാണം കഴിഞ്ഞിട്ടില്ലേ?
എന്ത് പറ്റി, യങ്-മിൻ?
നീ എന്നെ ഒഴിവാക്കാൻ ശ്രമിക്കുവാണോ?
പ്ലീസ് വേണ്ട!
നീ എന്തൊക്കെയാ പറയുന്നത്?
ബോധമില്ലേ.
ശരിക്കും ആലോചിക്ക്!
സു-ജിൻ, നീ ഓക്കേ അല്ലെ?
ആരാ ഇവൻ?
ഞാൻ വെറുതെ...
വാ! നമുക്ക് ഒന്ന് പുറത്ത് പോകാം.
- വരാൻ! - എന്താ കാണിക്കുന്നത്?
- വരാൻ! - വിട് എന്നെ!
നിക്ക്!
നിക്ക്...
നിക്ക്... നിക്ക്!
എന്നാ എന്നെയങ്ങ് കൊല്ല്.
അവൾക്ക് നിന്നെ മടുത്തു.
അവൾക്ക് പണ്ടത്തെപ്പോലെ എന്റെ കൂടെ വരണം, മനസ്സിലായോ?
ആണോ, കലക്കി. കൺഗ്രാജുലേഷൻസ് !
നല്ല സന്തോഷമായിട്ടുണ്ടാവുമല്ലോ നിനക്ക്.
നീ നരകത്തിലേക്ക് പൊക്കോ, അവിടെ ഇതിലും സന്തോഷം കിട്ടും!
ഇത്ര സന്തോഷം മതിയോ?
മതിയോ? മതിയോ?
നീ ഇപ്പോഴും ചെറുപ്പമാ. അവളെ ഞങ്ങൾ നോക്കിക്കോളാം.
വേണ്ട.
ഇത് ഞങ്ങളുടെ കുടുംബത്തിൽ ഉള്ളതാ.
ഇപ്പൊ വലിയ കുഴപ്പമില്ലെന്ന് തോന്നും...
പക്ഷെ വൈകാതെ മലമൂത്രവിസർജനത്തിന് പോലും നിയന്ത്രണം ഇല്ലാതെ വരും.
അതൊന്നും നിന്നെ കൊണ്ട് ഹാൻഡിൽ ചെയ്യാൻ പറ്റില്ല.
അവളെന്റെ ഭാര്യയാ. അവളെ ഞാൻ നോക്കിക്കോളാം.
എനിക്ക് നിന്റെ വികാരം മനസ്സിലാകും.
പക്ഷെ നീ പ്രാക്ടിക്കൽ ആയി ചിന്തിക്കണം.
നിർത്തൂ. അവൾ എന്റെ കൂടെ തന്നെ താമസിക്കും.
നീ ഇങ്ങനെ വാശി പിടിക്കല്ലേ!
മതി!
- എല്ലാവരും പോകൂ. - ചുൽ-സൂ!
ചേച്ചീ?
എന്ത് പറ്റി?
എന്താ പ്രശ്നം?
സു-ജിൻ! നീ ഓക്കേ ആണോ?
വാതിൽ തുറക്ക്. ഇത് അമ്മയാ!
വാതിൽ തുറക്ക്! സു-ജിൻ!
- സു-ജിൻ, എന്റെ പൊന്നുമോളെ... - നിന്റെ കൈക്ക് ഇതെന്ത് പറ്റി?
സു-ജിൻ!
സു-ജിൻ, വാതിൽ തുറക്ക്. ഇത് നിന്റെ അമ്മയാ.
ഇത് ഞാനാ.
ഹാപ്പി ബിർത്തഡേ.
"അകത്ത് കടക്കരുത്"
ഈ ജനൽ വലുതാക്കാമോ?
അതിനെന്താ?
അത് ഞാൻ രാത്രി ശരിയാക്കാം.
എത്ര വലിപ്പം വേണം?
അറിയില്ല. കുറച്ച് കൂടെ സൂര്യപ്രകാശം കിട്ടുന്നപോലെ.
ഓക്കേ.
ബൈ.
യങ്-മിൻ.
ഐ ലവ് യു.
ഞാനും.
ഞാൻ ഇന്ന് നേരത്തേ വരാം.
ഓരോന്നായി വലിക്ക്!
അവൾക്ക് ഇപ്പൊ എന്നെ തിരിച്ചറിയാതായി.
അതെയോ?
എനിക്ക് മനസ്സിലാവും എത്ര വിഷമമുണ്ടെന്ന്, എന്നുവെച്ച് തളരരുത്.
പുതിയ ഓർമകളാണ് ആദ്യം പോകുക.
അൽഷിമേഴ്‌സ് വന്നാൽ അങ്ങനെയാ.
രോഗിയെ കുറ്റം പറഞ്ഞിട്ട് കാര്യമില്ല.
എന്റെ കണ്ണിലേക്ക് നോക്കി...
എന്നെ അവളുടെ പഴയ കാമുകന്റെ പേരെടുത്താണ് വിളിക്കുന്നത്.
എന്നിട്ട് പറയും "ഐ ലവ് യു" ന്ന്.
അവൾ സ്നേഹിക്കുന്നത് ശരിക്കും ആരെയാണ്?
അവൾ ആ ദിവസങ്ങൾ മിസ്സ് ചെയ്യുന്നുണ്ട്.
ശരിയല്ലേ?
ഇപ്പൊ അവൾക്ക് ഈ ഓർമ മാത്രമേ ബാക്കിയുള്ളൂ.
അവളുടെ സ്നേഹം കിട്ടിയത് നിനക്കാണ്, എനിക്കല്ലല്ലോ.
അതുകൊണ്ട് ആ ചോദ്യം നീ നിന്നോട് തന്നെ ചോദിക്ക്.
നീ ഇതെന്ത് കോപ്പാണ് പറയണത്?
ഇപ്പൊ തന്നെ ഇത് 3 പ്രാവശ്യം മാറ്റി ചെയ്യിച്ചു.
നിനക്ക് ഇപ്പൊ കോട്ടും സൂട്ടുമായപ്പോ ഭാര്യയുടെ കൂടെ കിന്നരിക്കാനേ സമയമുള്ളൂ?
ഇത് തീർക്കാൻ പെടാപ്പാട് പെടുന്നത് ഞങ്ങളും, അല്ലെ?
എടാ, നടക്കുന്ന കാര്യം വല്ലതും പറയെടാ.
ചിൽ-ബോക് , ഞാൻ...
ഞാനാരാ?
എന്താ?
ഞാൻ അത്രക്ക് മോശമാ?
എന്താ പ്രശ്നം?
ഹേയ്, ചുൽ-സൂ ഇത് കൊള്ളാം, അല്ലെ?
- ചുൽ-സൂ! - ചുൽ-സൂ... ചുൽ-സൂ!
സമയം നോക്കുന്നത് എങ്ങനെ.
സു-ജിൻ, ചുൽ-സൂ
എന്നോട് ക്ഷമിക്ക്. എന്നോട് ക്ഷമിക്കെടാ.
ഞാൻ നിന്റെ ഹൃദയം തകർക്കാൻ ഒരിക്കലും ആഗ്രഹിച്ചിട്ടില്ല.
ദൈവമേ, ഞാൻ എന്താ ചെയ്തത്?
നീ ഇപ്പൊ കരയുവാണോ?
നീ കരയുന്നതു വേദനിക്കുന്നതോ കാണാൻ ഞാൻ ആഗ്രഹിച്ചിട്ടില്ല.
നിനക്ക് ഒരുപാട് സന്തോഷം തരണമെന്നാണ് ഞാൻ ആഗ്രഹിച്ചത്.
പക്ഷെ എനിക്ക് തരാനായത് ഒരുപാട് വേദന മാത്രമാണ്.
ചുൽ-സൂ! എന്റെ പൊന്ന് ചുൽ-സൂ.
എന്നെ തെറ്റിദ്ധരിക്കരുത്.
എനിക്ക് നിന്നോട് മാത്രമേ സ്നേഹമുള്ളു, നിന്നോട് മാത്രം.
ഞാൻ ആലോചിക്കുന്നത് നിന്നെക്കുറിച്ച് മാത്രമാ. ഓർക്കാൻ ശ്രമിക്കുന്നത് നിന്നെക്കുറിച്ച് മാത്രം.
എന്റെ ചങ്ക് പറിച്ച് കാണിച്ചുതരാൻ പറ്റിയെങ്കിൽ എന്ന് ഞാൻ ആഗ്രഹിച്ച് പോകുന്നു!
എന്റെ ഓർമ്മ ബാക്കിയുള്ളപ്പോൾ അതിന് പറ്റുമോ?
എന്റെ നെഞ്ച് വല്ലാതെ ഇടിക്കുന്നു.
കിം സു-ജിൻ എന്ന ഞാൻ ചോയ് ചുൽ-സൂ എന്ന നിന്നെ മാത്രമേ സ്നേഹിക്കുന്നുള്ളൂ.
അത് ഞാൻ ഒരിക്കലും മറക്കാൻ ആഗ്രഹിക്കുന്നില്ല. മറക്കാനും പാടില്ല.
നിനക്ക് മനസ്സിലാവുന്നുണ്ടോ?
എന്റെ മനസ്സ് അറിയാൻ പറ്റുന്നുണ്ടോ?
നിന്നോട് പറയാനുള്ളതെല്ലാം പറയുന്നതിന് മുൻപ് ...
എനിക്ക് ഇപ്പൊ തിരിച്ചുകിട്ടിയ ഓർമ്മകൾ വീണ്ടും മറഞ്ഞുപോകുമോ എന്ന് എനിക്ക് പേടിയുണ്ട്.
ഐ ലവ് യു. എന്നോട് നീ ക്ഷമിക്കണം.
എന്റെ മറവി കാരണമാണ് നമ്മൾ കണ്ടുമുട്ടിയത്.
ഇപ്പൊ നിന്നെ വിട്ടു പോകാനും എന്റെ മറവി തന്നെ കാരണം.
എന്റെ ജീവിതത്തിൽ സംഭവിച്ച ഏറ്റവും നല്ല കാര്യമാണ് നീ.
നിന്നെ എനിക്ക് തന്നതിന് ദൈവത്തോട് എത്ര നന്ദി പറഞ്ഞാലും തീരില്ല.
ഞാൻ ഇപ്പോഴും നിന്നെ ഓർക്കണമെന്നില്ല.
നീ എന്നിലെ ഒരു ഭാഗമാണ്.
എന്റെ ചിരിയും മണവും എല്ലാം നിന്നെ പോലെയാണ്.
ഞാൻ നിന്നെ ചിലപ്പോ മറന്നേക്കാം,
പക്ഷെ എന്നിൽ നിന്നും നിന്നെ മായ്‌ക്കാൻ ഒരു ശക്തിക്കും ആവില്ല.
നീ ഇതുവരെ നിനക്ക് എന്നെ ഇഷ്ടമാണെന്ന് പറഞ്ഞിട്ടില്ല ...
പക്ഷെ എനിക്കറിയാം നിന്റെ മനസ്സിൽ എന്നോട് എത്രമാത്രം സ്നേഹമുണ്ടെന്ന്.
നിന്നെ ഉപേക്ഷിച്ച് പോകുന്നതിൽ ക്ഷമിക്കണം. പ്ലീസ്...
അവസാനമായി ഒരു സഹായം കൂടെ നീ എനിക്ക് വേണ്ടി ചെയ്യണം.
എന്റെ അച്ഛനെ പോയി കാണണം.
"ഡിവോഴ്‌സ് നോട്ടിസ്".
നീ ജനിച്ചപ്പോ മുതൽ ഒരുപാട് കഷ്ടപ്പാട് അനുഭവിക്കുന്നതാ.
ആ വേദനയിൽ പഠിച്ചതെല്ലാം ഇപ്പൊ...
നിനക്ക് ഒരുപാട് കാശ് കൊണ്ടുവരാൻ പോകുന്നു.
അതൊക്കെ വേണ്ടാന്ന് വെക്കാൻ പോകുകയാണോ? നീ ഒന്ന് ആലോചിച്ച് നോക്ക്?
പോ! പോയി നിന്റെ ജോലി തീർക്ക്!
ഡാ, സു-ജിൻ, അവള് ...
നിങ്ങൾ ഈ പഴഞ്ചൊല്ല് കേട്ടിട്ടുണ്ടോ... ക്ഷമിക്കുക എന്നത് വെറുപ്പിന് നമ്മുടെ
ഹൃദയത്തിൽ അധികം ഇടം നൽകാതിരിക്കുക എന്നതാണ്.?
അവളെനിക്ക് ഒരുപാട് സ്നേഹം തന്നിട്ടുണ്ട്.
എനിക്ക് അവളോട് ഒരു കാര്യം പറയാനുണ്ട്... എന്നെ മുഴുവനായും മറക്കുന്നതിന് മുൻപ്.
അത് പറഞ്ഞില്ലെങ്കിൽ...
എന്റെ ജീവിതത്തിന് അർത്ഥമില്ലാതായിപ്പോകും.
"കാണ്മാനില്ല"
ഞാൻ നിന്നോട് ചോദിക്കട്ടെ
ഓർമ്മകൾ തിരിച്ചുവരുമ്പോൾ
നമ്മുടെ സ്നേഹത്തെക്കുറിച്ച് വീണ്ടും സംസാരിക്കാൻ ഒരു അവസരം വരും
ഞാൻ ഉറങ്ങുന്നത് നോക്കി നീ കിടക്കുന്നതും, എന്റെ സ്വപ്നങ്ങളിൽ നീ വരുന്നതും
ഒരിക്കലും മാഞ്ഞുപോകില്ല. എന്നെന്നും ഓർക്കാൻ ഒരു സ്മരണ.
എനിക്ക് ഈ പൊടി ഭയങ്കര ഇഷ്ടമാ.
അതിങ്ങനെ ദേഹത്ത് വീഴുമ്പ നല്ല സുഖമാ... ഒരു രസമാ.
സങ്കടം വന്നാലാ.
ഞാനതങ്ങ്...
പൊടിപോലെ തട്ടിക്കളയും.
തീയുണ്ടോ... ലൈറ്ററേയ്?
കാശും സ്നേഹവും ഈ സിഗരറ്റ് പോലാ.
ഒരു തീപ്പൊരിയില്ലെങ്കി പിന്നെ എന്ത് ഗുണവാ?
ഒരിച്ചിരി തീപ്പൊരിയില്ലാതെ പ്രേമം ഉണ്ടാ?
സിഗരറ്റ്...
ഞാൻ ഇതെങ്ങാണ്ട് കളഞ്ഞേക്കാ.
കളഞ്ഞേക്കാ,കളഞ്ഞേക്കാ.
നിങ്ങട ഈ സങ്കടമുണ്ടല്ലാ
ഇങ്ങനത്തനാ...
നീയകന്ന് പോകുമ്പോൾ
എൻ കണ്ണീരിന് ശമനമില്ലാ
നിന്നോട് ഇഷ്ടമെന്നെനിക്ക് പറയാനായില്ല
നിന്റെ കൂടെ ചിലവഴിച്ച സമയം തിരിച്ചുകിട്ടില്ലേ എന്ന് എന്റെ മനസ്സ് തേങ്ങുന്നു
എന്റെ എന്നും പ്രിയപ്പെട്ട ഓർമ്മകൾ മായില്ല ...
ഒരു കൈ കൂടെ നോക്കിയാലോ?
ഹേയ്...
നീ ചെയ്തത് വല്ലാത്ത ചെയ്തായിപ്പോയി.
എനിക്ക് ഒരു ചാൻസ് കൂടെ തരാമായിരുന്നു.
എന്നെ വിട്ടിട്ട് പോകാൻ നിനക്ക് എങ്ങനെ മനസ്സ് വന്നു?
ഞാനിപ്പോ വീണ്ടും ഒറ്റക്കായില്ലേ.
ചോയ് ചുൽ-സൂ
ഗൻയൂങ്
എന്താണെന്നറിയില്ല, ഇന്ന് എനിക്ക് എല്ലാം ഓർമവന്നു.
ആ ബാറ്റിംഗ് നെറ്റുകളും, ആ കടയും എല്ലാം!
ചിലപ്പോ ഇനിയൊരു കത്തെഴുതാൻ എനിക്ക് പറ്റിയില്ലെന്ന് വരാം.
അതുകൊണ്ട് പറ്റുന്ന സമയത്ത് എഴുതുന്നു.
കൊറിയയിലെ ഏറ്റവും ഉയരമുള്ള കൊടുമുടി മൌണ്ട് ബേക്ദു - 2,744 മീറ്റർ.
നിന്റെ കൈയ്യിൽ നിന്ന് തട്ടിപ്പറിച്ച കോക്കിന് 70 സെൻറ്റായിരുന്നു വില.
ഞാൻ സുഖമായിരിക്കുന്നു.
രണ്ടാമത്തെ ഉയർന്ന കൊടുമുടി മൌണ്ട് ഹല്ല - 1,950 മീറ്റർ.
കണ്ടോ?
എന്നെകുറിച്ച് ഓർത്ത് ടെൻഷൻ അടിക്കേണ്ട.
സാന്താ ക്ലോസ് - ഡിസംബർ 25.
കൊള്ളാം അല്ലെ?
നീ എന്നെയും മറന്നേക്ക്, അപ്പൊ നമ്മൾ തമ്മിലുള്ള കണക്ക് ശരിയാവും.
വേറെ ആരെയെങ്കിലും കണ്ടെത്തി സന്തോഷമായി ജീവിക്ക്.
ഒരുപാട് ദേഷ്യപ്പെടരുത്. ദേഷ്യപ്പെടുമ്പോ നിന്നെ കാണാൻ ഒരു ഭംഗിയുമില്ല.
നിനക്കിത് അറിയില്ലായിരിക്കും, പക്ഷെ നീ നല്ലൊരു ഭർത്താവാ കേട്ടോ.
ഞാൻ നിന്റെ ഭാര്യയായിരുന്നല്ലോ, അതുകൊണ്ട് എനിക്ക് നന്നായി അറിയാം.
എന്നെ അന്വേഷിക്കരുത് ചുൽ-സൂ.
ഗുഡ്ബൈ.
ചിലദിവസങ്ങളിൽ സഹായമില്ലാതെ ഡ്രസ്സ് ഇടാൻ പോലും പറ്റാറില്ല.
എന്നാലും നന്നായി പൊരുത്തപ്പെട്ടു വരുന്നുണ്ട്.
ആ ഒരെണ്ണം ഒഴിച്ച് മറ്റെല്ലാ ഫോട്ടോകളും അവർ കീറിക്കളഞ്ഞു.
ഈ വഴി വരൂ.
നിങ്ങളെ കാണാൻ ഒരാൾ വന്നിട്ടുണ്ട്.
എന്നെ കാണാനോ?
നന്ദി.
എന്നെ... മനസ്സിലായില്ലേ?
നമ്മൾ തമ്മിൽ പരിചയമുണ്ടോ?
പരിചയപ്പെട്ടതിൽ സന്തോഷം.
ഞാൻ ചോയ് ചുൽ-സൂ.
ആ മണം...
നല്ല പരിചയമുണ്ട്...
എന്റെ അമ്മാവൻ...
ബസ്...
എവിടെയോ...
എന്റെ ഓർമ...
സ്വപ്‌നങ്ങൾ...
എനിക്ക് ഓർമ വരുന്നില്ല...
എന്തിനാ കരയുന്നേ?
ഇവളെ ഒന്ന് പുറത്തുകൊണ്ടുപോകുന്നതിന് സമ്മതിക്കുമോ?
ഇത് സ്വർഗാണോ?
അതെ.
ഐ ലവ് യു.
പരിഭാഷ : ശ്രീധർ Translation : Sree Dhar
MSone - Malayalam Subtitles for Everyone (www.malayalamsubtitles.com)